Verzió: 6.0
Széria: GB08
Eredetiséget igazoló fedőlap: a program bejelentkezési képernyőjén megjelenő regisztrált felhasználó és az eredeti telepítő adathordozó sorszáma

GreenBox20 Környzetvédelmi Termékdíj Nyilvántartás

Jelen kézikönyv a GreenBox20 szoftver részét képezi. A szoftver bármely fajtájának használatbavételével (regisztráció után) a felhasználó elismeri, hogy a kézikönyvet megismerte, az abban foglaltakat maradéktalanul elfogadja! A szoftver licencének használatbavételével licenc felhasználási szerződés jön létre, melynek feltételeit a kézikönyv és a szoftver is tartalmazza! A feltételeket a felhasználó a használatbavétellel fogadja el! A használatbavétel az első regisztrált indítás után lép életbe. A szoftver licencére más írásos szerződés köthető a forgalmazóval. A szoftverre kizárólag a használatos verziószámú és szériaszámú kézikönyv és nyilatkozat érvényes, mely a szoftverben a főmenüben, a kézikönyvben az első oldal jobb felső sarkában található meg, ezeknek egyeznie kell! Minden más esetben a licenc és kapcsolódó iratok érvénytelenek! A szoftverhez tartozó nyilatkozat a program főmenüjéből kérhető és elektronikusan hiteles, a forgalmazó által aláírt. A nyilatkozatot kérésre faxon vagy postai úton is megküldjük!
Szériák frissítése: minden olyan felhasználó jogosult az alapszéria letöltésére, aki DEMO verziót használ, vagy rendelkezik érvényes regisztrációs kóddal és a szoftvereket a szerződésekben, ezek hiányában, a kézikönyvben ide vonatkozó meghatározott feltételek szerint használja.
A GreenBox20 program után éves (tárgyévi) követési díjat kell fizetni, kivéve, ha erről szerződésben másként nem állapodik meg a fejlesztő és a felhasználó. A díj tartalmazza a szoftver licenc árát is az első évben, majd a jogszabálykövetések, általános fejlesztések és a HelpDesk díját az elkövetkező időszakokban. A jogszabályváltozások új verziókban vagy szériákban jelennek meg, melyeket a szoftver követési díja tartalmazza a használatbavételtől (regisztráció élesítése) számított tárgyévre. A verziók és szériák letölthetők a  www.kvtd.hu  weboldalról és érvényes regisztrációs kulccsal használhatók. Az éves követési díjat nem kell fizetnie azoknak a felhasználóknak, akik erre a szoftverre érvényes szoftver-karbantartási szerződéssel rendelkeznek. Regisztrációs kulcsot a forgalmazó kizárólag megfizetett követési díj ellenében ad ki! Külön szerződés hiánya esetén jelen kézikönyvben foglaltakat a felhasználó maradéktalanul elfogadja!
	A programhoz  telefonos informatikai Help Desk szolgáltatás jár, melynek elérhetősége munkanapokon 8-16 óráig a +36 30/9-672-688 számon lehetséges (Kerekes László Zoltán informatikus, programozó)!
	 Feltételezett programozási hiba esetében a helyszínen vagy távoli elérésen keresztül a felhasználónak reprodukálnia kell a hibát, ellenkező esetben a munkadíjat cégünk felszámolja a kiszállási költségen felül. A szériák rendszeres frissítéséhez, valamint a 24 órás Help Desk szolgáltatáshoz kizárólag érvényes szoftver- és/vagy rendszer-karbantartási szerződéssel rendelkező ügyfeleink férhetnek hozzá a megállapodás szerint.
Az opcionális modulok (interfészek, egyedi programmodulok) és a raktári rendszerek (KamRaktW, LiftData,Exagoga,  vámraktárak) nem részei az alapprogramnak! Ezek a modulok kizárólag megvásárolható, éves díjas vagy bérelhető formában üzemelnek a rendszerben! Érvényes szoftver-karbantartási szerződéssel rendelkező ügyfeleink a modulokat a szerződés ideje alatt térítésmentesen használhatják, amennyiben erre írásos megállapodás van! A használati idő korlátját a forgalmazók adják meg a rendszerben, ennek kijelzése a főmenüben megtalálható!
A fejlesztők és a forgalmazók kizárólag a frissített licenc termékek működéséért vállalnak felelősséget! A licenc feltétele: regisztrált eredeti telepítő lemez, regisztrációs kulcs megléte, kifizetett díj vagy érvényes szoftver-karbantartási szerződés a programra (számla), aktuális frissítés megléte, egyéb írásos megállapodás vagy szerződés megléte opcionális modulok esetében. A licenc csak a fentiek együttes megléte esetén érvényes! A fejlesztői-forgalmazói felelősség és/vagy nyilatkozat nem vonatkozik a szoftver helytelen használatára, a frissítések elmaradására, az adatok módosítására, adatsérülésre, lopásra, hardveres hibára vagy a tesztidőszakra (pl. próba széria: GBxxPróba jelölés a főmenüben)! A programrendszer hivatalos honlapja: www.kvtd.hu.

Fejlesztésekor azt a célt tűztük ki magunk elé, hogy olyan programot hozzunk létre, amellyel az adatnyilvántartás áttekinthetőbbé és gyorsabbá válik, ugyanakkor tegyen eleget napjaink informatikai követelményeinek. A frissített program megfelel a hatályos törvényeknek, rendeleteknek így az alkalmas:
- okmányforgalom nyilvántartására, ezen belül: 18KTBEV ÁNYK feltöltésére negyedéves vagy tételes (összevont) adatokkal és/vagy MS Excel vagy számlázó- egyéb nyilvántartási szoftver adatimporttal
- más rendszerekkel adatkapcsolatra kötött MS Excel interfésszel (GB15.XLSX struktúrája szerint)
- számlázó vagy más szoftver rendszerekkel összekötve adatimportra (egyedi fejlesztést igényelhet)
- környezetvédelmi termékdíj elszámolására
- tételes adatfeldolgozásból negyedéves jelentés összeállítása
- átvállalási szerződések nyilvántartása, generálása (GB02)

A GreenBox20 szoftver célja az, hogy a több partnert kezelő bejelentőnek ne kelljen a bevallási időszakokban ugyanazokat az adatokat kézzel begépelni az ÁNYK-ba, melyeket folyamatosan, változtatások nélkül használ. Egyben segíti a tételes felvitelt azzal, hogy a partnerektől kötött (GB15.XLSX) formában kapott MS Excel formátumú adatokat a rendszer beimportálva átadja a bejelentő szoftver (ÁNYK) felé. A bevitt adatok megmaradnak, archiválódnak, módosíthatók, törölhetők, kiegészíthetők új adatsorokkal, azok utólag bármikor feladhatók küldésre a NAV felé. A szoftver nem rendelkezik az ÁNYK-ból adatimporttal.

A program elnevezése melletti kiegészítő nevek magyarázata (Bázis, Centrum, Globál, DS működési jelleg – MikroTools  és/vagy Vám-Tools rendszerek):
Bázis: a szoftver alap csomagja, mely nem tartalmazza az opciókat és interfészeket (nem tartalmaz MikroTools modult). A csomag az ún. dobozos szoftvertermékekhez tartozik, azaz nincs folyamatos Help Desk szolgáltatás és csak jogszabályi frissítés van. Egyedi fejlesztéseket, adatkapcsolatokat nem tartalmaz.
Centrum: megvásárolt opciókkal és/vagy interfészekkel kiegészített csomag, MikroTools rendszer. Azok a modulok érhetők el, melyeket a regisztrációban rögzítettek. A megvásárolt modulok időkorlátozás nélkül működnek. Frissítések ingyenesen letölthetők a Data Staff szerveréről. A modulokat meg kell vásárolni, a díjcsomag ára ezáltal modulonként változhat. Egyedi fejlesztések, adatkapcsolatok megállapodás szerint kerülhetnek a rendszerbe.
Globál: a program csomag más Data Staff által fejlesztett szoftverekkel összekötve, teljes funkcionalitással működik. Lehet MikroTools és/vagy VÁM-TOOLS rendszer. Minden modul elérhető és időkorlátozás nélkül működik. A csomag tartalmazza a frissítéseket és a jogszabálykövetéseket is, melyek a Data Staff szerveréről tölthetők le.
DS: érvényes rendszer-karbantartási és/vagy szoftver-karbantartási szerződés hatálya alatt és/vagy egyedi megegyezés szerinti dátumkorlátozással működnek az opciók és/vagy interfészek, vagy a MikroTools egyes szoftverei, melyeket ideiglenesen, egyedi díjszabással, korlátozott használatra adott a Data Staff Bt. a megvásárolt alapprogramon felül. A korlátozásról a szoftver értesíti a felhasználót minden bejelentkezéskor, illetve a lejárat előtt legalább 14 nappal. A szerződés megszűnése után a szoftverek bázis csomagra állnak vissza automatikusan vagy a fejlesztők által küldött kulcs (DSREG és DSREG2) a dátum lejárat után, kivéve, ha a felhasználó közben megvásárolja a részleges vagy teljes kiegészítőket is tartalmazó licenct és megkapja a regisztrációs kulcsot. Azok a szoftverek, melyek korlátozott használatra voltak a DS rendszerben beállítva, de a felhasználó nem fizette ki, leállnak és a továbbiakban nem működnek. A bevitt adatok azonban nem vesznek el és élesítés (megvásárlás) után tovább használhatók. A modulok megvásárlása után lehet a csomagot változtatni, illetve regisztrálni. A DS jelleggel működnek a bérelhető szoftverek is. Minden regisztrált modul időkorláttal működik.
A szoftver csomagjainak elnevezés szerinti működése 2004. május 1-től lett bevezetve (Bázis, Centrum, Globál, DS).
A MikroTools rendszerek 2008. március 1-től kerültek bevezetésre.
A KVTD rendszerek 2015. június 1-én kerültek bevezetésre. Ennek tagjai a GreenBox szoftverek, melyek az aktuális évek alapján vannak elnevezve. 2020-ban ezek a GreenBox20 és a Terra14 Termékdíj Raktár szoftverek.
A csomagok ára nem tartalmazza a szoftverfejlesztést és az egyedi igények, egyedi interfészek felprogramozását!

A MikroTools rendszerhez tartozó megvásárolható és/vagy bérelhető programok:
SZSzamla Next+ Számlázó Program Környezetvédelmi Termékdíj nyilvántartással, GreenBox20 interfésszel
KamRaktW – raktári készletnyilvántartó rendszer
LiftData – Anyagnormás (receptura) raktári készletnyilvántartó rendszer
ElJust – Irattári Nyilvántartó, Iktató Rendszer
DSMunka – munkalap nyilvántartó rendszer
SZSzamla Next+ – okmánykitöltő (számlázó) rendszer egyszerűsített raktári nyilvántartással, DS interfészekkel
RiaData – tartozások nyilvántartása rendszer – összeköttetésben működhet az okmánykitöltővel
DSDate – határidőnapló
DSHazipenztar – Házipénztár Nyilvántartása
DSDel – Digitális Iratmegsemmisítő
DataSend – tömörítő adatmentő, adatküldés előkészítő
AdatVezeto – Programok adatkapcsolatainak koordinálását végző modul, hálózati telepítő
VinData – Borok Terméknyilvántartó Analitika pincészetek részére
BOK – Borászati Önköltség Kalkulátor és Nyilvántartó rendszer könyveléshez
Ügyfélnyilvántartás CRM Modul
SociusCRM Gabonakereskedelmi Partnernyilvántartó CRM modul
Interfész – egyedi és egyéb interfészek, kapcsolati modulok más szoftverekkel, internetes rendszerekkel, adatkapcsolati rendszerek a szoftverek között
MikroTools Interface – adatkapcsolati rendszer a modulok és külső programok, rendszerek felé
VámTools – Vámnyilvántartó, Okmánykitöltő Rendszer
LongTime – Logisztika (személy- és teherszállítás) modul
Alea – Címnyilvántartó, borítéknyomtató program
LatusKamat – tartozás- és késedelmi kamat nyilvántartás (korlátlan ügyfeles) – www.latuskamat.hu
Terra14 - Termékdíj Raktár (Környezetvédelmi)
A programok külön, vagy egységes csomagban rendelhetők meg. A modulok egymással adatkapcsolatban állhatnak.

Vám- és vámraktári rendszerek - VámTools:
SolarisC-EU – vámraktár
SolarisCH-EU - vámraktár
SolarisC-ZK – vámraktár zárása
SolarisCKEU – közösségi készlet zárása
SolHaviKorr – vámraktár árfolyam ellenőrző
Vam-Tools – okmánykitöltő (EV) és vámraktár
SolKam – ÁFA adóraktár
SolLog – logisztikai modul vámraktárakhoz adatkapcsolati és előbetárolási rendszerrel
VT EV Okmánykitöltő
VT Elektronikus EV
VT CRM
KisberStat – vámraktári egyedi lekérdezések modul

Termékdíj programok - KVTD:
Terra14 Termékdíj Raktár
GreenBox20 Környezetvédelmi Termékdíj Nyilvántartás

Intrastat:
SolarisStat – Intrastat feldolgozó nyilvántartás

Szoftver megnevezése:
GreenBox20 Környezetvédelmi Termékdíj Nyilvántartás

Rövid megnevezése:
GreenBox20
vagy
GB20

Indítható állomány neve:
GREENBOX20.EXE

Fejlesztő:			Data Staff Informatikai Bt. (H-6000 Kecskemét, Szabó Kálmán u. 9.)
			Adószám: 20478018-2-03
				Iroda (76/814-371)

Programozó:		Data Staff Informatikai Bt.
				Kerekes László Zoltán informatikus, programozó (+36 30/9-672-688)
			Külsős programozó (termékdíj raktár):
				Nagy Tamás programozó (+36 30 9-676-724)

Forgalmazó:		Data Staff Informatikai Bt. (H-6000 Kecskemét, Szabó Kálmán u. 9.)
			Adószám: 20478018-2-03
				Kerekes Annamária ügyvezető, termék manager (+36 30/2-032-110)

Termék manager:		Kerekes Annamária ügyvezető, termék manager (+36 30/2-032-110)

Telefon: 76/814-371, E-mail: info@datastaff.hu
Weblap: www.kvtd.hu

Futtatáshoz szükséges minimális és ajánlott hardveres feltételek:
Egygépes alkalmazás esetében:
-	Intel Pentium IV vagy AMD
-	2 GB RAM
-	1024x768 felbontású színes monitor megfelelő monitorkártyával
-	legalább a merevlemez teljes kapacitásának 15%-a
-	DVD ROM
-	nyomtató
-	Egér
-	Internet kapcsolat

Hálózati alkalmazás esetében minimális hardveres feltételek:
-	Intel Pentium IV 2000 MHZ vagy AMD
-	2 GB RAM
-	1024x768 felbontású színes monitor megfelelő monitorkártyával
-	legalább a merevlemez teljes kapacitásának 15%-a
-	DVD ROM
-	nyomtató
-	Egér
-	Internet kapcsolat

Ajánlott hardveres konfiguráció:
-	Intel Pentium Dual Core
-	3 GB RAM
-	1024x768 felbontású színes monitor megfelelő monitorkártyával
-	legalább a merevlemez teljes kapacitásának 20%-a
-	DVD ROM
-	nyomtató
-	Egér
-	100 - as UTP hálózat TCP/IP protokollal vagy WIFI hálózat routerrel
-	Internet kapcsolat

Ajánlott hardveres konfiguráció 2012 R2 terminál szerveres hálózat esetében:
-	Intel Pentium I7 vagy Xeon alap
-	6 GB RAM
-	1024x768 felbontású színes monitor megfelelő monitorkártyával
-	legalább a merevlemez teljes kapacitásának 30%-a
-	DVD ROM
-	Egér
-	100 - as UTP hálózat TCP/IP protokollal vagy WIFI routerrel
-	a fentebb ajánlott hálózati alkalmazás minimális hardveres feltételeivel kliens oldalon
-	MS Windows 2003, 2008 vagy ennél modernebb szerver szoftver, terminál szerver
-	Internet kapcsolat

A szoftver kizárólag a Windows Szerver 2012 R2 DataCenter alatt fut terminál szerver üzemmódban!
A szoftver sebességét hálózat esetében a kliens gépek teljesítményei, a hálózat sebessége és sávszéle, az adatforgalom nagysága elsődlegesen határozzák meg. BNC hálózaton a programot nem teszteltük! Ajánlott az UTP 100-as hálózat TCP/IP protokollal vagy a WIFI routerrel!
Minimális kötelező képernyő felbontás: 1024x768, legalább 256 szín! A felbontás miatt ajánlott a 17”-os monitor használata!

A program terminál szerveren és távoli asztalon is működhet (2012 R2), az adatfeldolgozás sebessége lényegesen gyorsabb, mint a hagyományos hálózatok esetében. Nagy mennyiségű adat feldolgozásánál vagy leterhelt helyi hálózat esetében használata megfontolandó!

A szoftver egyenrangú hálózaton is működik, azonban a „szerverként” használt gépen teljesítménycsökkenés miatt nem ajánlott felhasználónak a programban tevékenykedni! Ebben a kiépítésben a „szerveren” dolgozó prioritással nyitja meg a táblákat, vagyis a rekordok lockolása (zárolása) gyakoribb a külső felhasználóknál, mint a valódi szerveres kiépítés esetében. Az egyenrangú hálózatos kiépítés esetén jelentkező hibákért illetve az ezek miatt keletkező adathibákért a programfejlesztők semmiféle felelősséget sem vállalnak!

Terminálablakos rendszerben a szoftver kizárólag egyedi gépes üzemmódban működik!

Szoftveres feltételek:
MS Windows 7, 8, 8.1, 10 operációs rendszer – 32 vagy 64 bit (Az ÁNYK Java környezete új telepítéssel nem fut XP alatt!)
Explorer 10 verziótól. Telepítésnél előfordulhat, hogy az Explorer 10-et ki kell kapcsolni a rendszerből azért, hogy a komponensek regisztrációja létrejöjjön! A telepítés és tesztelés után visszakapcsolható!
MS Windows  szerviz pack-ok
Hálózat esetében MS Windows 2003, 2008 vagy 2012 (illetve modernebb R2) szerver, nagy adatmennyiségnél vagy kicsi hálózati sávszélesség esetében terminál szerver (legfeljebb 2012 R2).

A szoftver DOS, MS WINDOWS 95, 98, Millenium és XP környezetben nem, vagy bizonytalan működéssel fut! XP alatt az ÁNYK telepítése problémás is lehet! MS Windows XP alatt az MS Office 2013 nem telepíthető!
Minden más, a futáshoz szükséges szoftver-feltételeket a telepítő cég hivatalos licence törvényesen biztosítja.

Fejlesztői környezet:
Microsoft Visual Basic 6 (CDSET X04-11199)
MS Windows 10 Home 32 és 64, MS Windows 10 Professional 64 bites operációs rendszerben Intel Pentium vagy AMD személyi számítógéppel programozva, MS Windows 10 Home vagy Professional 64 alatt fordítva.
A fejlesztők kizárólag legális szoftverekkel dolgoznak!

Tesztkörnyezetek (fejlesztőkön is kívüli szoftverek):
MS Windows 10 32 és 64 bites verziói, 2012 R2 Datacenter terminál szerver

Adatbázis:
MS JET adatbázismotor, OLEDB, Microsoft Access 2000, 2003, 2007, 2010, 2013 kompatibilis struktúra (Office 365-ön XLSX formátum nem felismerhető MS Excel adatimportban hiba lehet!). Ajánlott az MS Office 2010 Excel használata!

Adatbázis kompatibilitás:
MS Access 2000-2003-2007-2010-2013, MS Excel 10-12-14, DBASE, FOXBASE, PARADOX (MS Office 365-ön korlátozott kompatibilitás! Az MS Excel 2013, 2016 esetén tapasztaltunk hibás működést, ami nem saját szoftverünk, hanem valószínűleg a számítógépes rendszer hibás beállításából adódott!)

Lekérdezések, feldolgozás:
MS SQL alapon (beépített lekérdezés) és implementációban, nyomtatott vagy MS Excel kimeneti formában

Mentések, feldolgozás:
MS DAO alapon (beépített ADO és ADODC), MSJet4, OLEDB, ÁNYK IMP, XLSX, MDB, DSB

Adatimport- és export lehetőség fájlformátuma:
Adatimport kompatibilitás: MS Office 2007 és 2010, kizárólag a mellékelt GB15.XLSX kötött formátumban!
XLSX (MS Office 2007, 2010 és 2013), ÁNYK IMP kiterjesztés export esetén
MS Office 365 csomag alatt előfordulhat, hogy az MS Excel adatimport nem működik! Ebben az esetben megoldás csak egy másik MS Office (Excel) telepítése! Javasolt az MS Office 2010 használata!

Biztonság
A táblák adatai nem módosíthatóak (DSB kódolás). Az eseményeket a rendszer naplózza, illegális beavatkozás esetén a szoftver automatikusan letiltja a használatot. A 114/2007. (XII. 29.) GKM rendelet a digitális archiválás szabályairól: 2. § (1) A megőrzésre kötelezett a megőrzési kötelezettség lejártáig folyamatosan köteles biztosítani, hogy az elektronikus dokumentumok megőrzése olyan módon történjen, amely kizárja az utólagos módosítás lehetőségét, valamint védi az elektronikus dokumentumokat a törlés, a megsemmisítés, a véletlen megsemmisülés és sérülés, illetve a jogosulatlan hozzáférés ellen.
(2) A megőrzésre kötelezett köteles biztosítani, hogy az őrzött elektronikus dokumentumok értelmezhetősége (olvashatósága) - a dokumentumok megjeleníthetőségét lehetővé tevő szoftver- és hardverkörnyezet biztosításával - a megőrzési kötelezettség időtartama alatt megmaradjon.
A szoftver nem tartalmaz elektronikus aláírás funkciót! Az elektronikus aláírást a szoftver adatainak archiválásához a felhasználónak kell kezdeményeznie akkreditált szolgáltatónál!

Fejlesztői hardveres teszt környezet:
AMD, I3, I5, AMD Atom számítógépeken, TCP/IP protokollal 100-as UTP-s hálózaton router, SWITCH és WiFi kapcsolati teszttel egyaránt.
Szerver teszt: hagyományos file szerver és terminál szerveren MS Windows 2003, 2008 és 2012 (R2) szerver operációs rendszeren, szimpla- és többmagos processzoros hardverrel.
A program 2012 R2 terminál szerverre optimalizált! Hagyományos fájlszerveren a teljesítménye 3 felhasználótól jelentősen csökkenhet!

Segédprogram:
GB15REP.EXE	- frissítések betöltésekor adattáblák frissítése a DATA alkönyvtár tükör tábláival
- az adattáblák sérülése esetén megpróbálja az állomány javítását. Kizárólag úgy futtatható, ha a rendszerből minden felhasználó kilépett, különben ráindítás esetében az adatbázisok irreverzibilisen sérülhetnek! Használata előtt az adatokról biztonsági másolatot kell készíteni!
- biztonsági mentés készítése a munkamappában külön almappába
- A DATA mappában lévő fájlokat adattárolásra használni szigorúan tilos!

A program hagyományos módon, az egér bal gombjával a program ikonjára kattintva indítható el. Az ikonja egy zöld levelet ábrázoló kép, bal felső sarkában piros 17-es számmal.

Az egyes felhasználókkal kötött egyedi szerződések az adatrendszer informatikai megoldásaiban – adatátvétel más rendszerekből, stb. – különböző eltéréseket eredményezhetnek, az eltérések azonban a program verziójának termékdíj szakmai tartalmát nem érintik, nem változtatják meg! 

A GreenBox20 MS Windows alapú 32 bites adatrendszer (64 biten futtatható), ennek megfelelően az MS Windows programokban – szövegszerkesztőkben, táblázatkezelőkben – jártas felhasználók a használatát könnyen és gyorsan elsajátíthatják. Ezért a kézikönyvben az operációs rendszerek szerinti kezelést részletesen nem mutatjuk be, a felhasználó számára azonban a „Segédlet” menüpontban informatikai leírást adunk a kezelési problémák megoldására. A telepítést végző fejlesztők a telepítés során – és igény szerint a későbbiekben – természetesen elvégzik a szükséges betanítást megbízás alapján. A program feltételezi a felhasználó részéről a megfelelő termékdíj ismereteket, ezért a betanítás a szűk értelemben vett informatikai használatra korlátozódik, kivéve, ha szakértőnk vagy annak megbízottjának bevonását is kérik az oktatásba. Az oktatás díjazásos.

Telepítéshez szükséges (minimum) feltételek:
Rendszergazdai jogosultság
DVD vagy BlueRay optikai meghajtó vagy USB csatlakozási lehetőség
GreenBox20  telepítő rendszer (A telepítést lehetőleg informatikai szakember végezze, mert az adatbázis meghajtó motorok ütközhetnek más, adatbázist is használó programokkal!)
ADO és DAO komponensek
MS Explorer 8 (10 esetén lehetnek telepítési hibák, ezt az Explorer ideiglenes kikapcsolásával lehet korrigálni.)
Beállított nyomtató
Széles sávú Internet kapcsolat
ÁNYK (AbevJava) és frissítései
MS Excel szoftver (2007-estől) telepítve
OCX állományok, melyeket a telepítő a regisztrációs adatbázisba regisztrál. Amennyiben hiba lép fel a műveletben, a telepítő tartalmaz egy 32 és egy 64 bites CompReg.CMD állományt, melyet le kell futtatni. A 64 bites változatnál az OCX-eket be kell másolni a Windows\Syswow64 mappába és ott kell futtatni a CompReg64.CMD-t! Ellenőrizze a rendszergazdai engedélyeket az operációs rendszerben!

Hálózat esetén:
Kijelölt szerver (fájlszerver vagy terminál szerver)
Egy kliens gép, működő hálózati szerver kapcsolattal, telepített GreenBox20 szoftverrel fájlszerver esetén
AdatVezeto Hálózati Telepítő és kulcslemez

A GreenBox20 szoftvercsomag telepítése, HASZNÁLATBA VÉTELE
Egy szoftverpéldánynak (licencnek) tekintendő az egyedi regisztrációs számmal azonosított, egy egyedi (nem hálózatos) gépre vagy hálózat esetében egy szerverre feltelepített és a felhasználó vállalkozásának vagy a vállalkozást illetve adóraktárt üzemeltető nevére és adószámára dedikált programcsomag. Jellemzői: verziószám, szériaszám, modulfelsorolás és regisztráció jele.  A szoftver licencével használati jog jár, nem tulajdonjog! A használati jog át nem ruházható, csak a programtulajdonosok előzetes írásbeli engedélyével! A szoftverre, mint szellemi alkotásra vonatkozó minden jogosultság a programfejlesztőket illeti! A vevő felelős minden általa, vagy megbízottja által elkövetett olyan cselekményért, amely a szoftver jogosulatlan felhasználásának tekintendő. A programtulajdonos jogosult a licenccel nem rendelkező szoftverrendszer letörlésére minden előzetes tájékoztatás vagy figyelmeztetés nélkül az adatokkal együtt! A szoftver a regisztráció feltörése esetén önmegsemmisítő modullal rendelkezik!
Fontos, hogy amennyiben nincs a gépen megfelelő MS Excel telepítve, először annak telepítését kell elvégezni! MS Office 365 alatt a program nem, vagy hibásan végezheti el az MS Excel adatimportot, használata nem javasolt!
A rendszert a Telepítő program installálja, amelynek során a legfontosabb, használatba vételéhez szükséges adatok – regisztráció, üzemeltető adatai stb. – rögzítésre kerülnek (Üzemeltető formula). A telepítő optikai lemez (legalább DVD) automatikusan indul, vagy a SETUP.EXE-vel indítható. A telepítő a frissítésekkel együtt a www.kvtd.hu weboldalról a demóknál is letölthető tömörített önkicsomagoló formában, GB15Install.exe néven, melyet egy tetszőleges mappában kell kicsomagolni WINRAR programmal. Bizonyos esetekben a telepítés történhet távoli eléréssel (VPN) is, melyet a program forgalmazói végezhetnek el.
Ritkán előfordulhat, hogy a telepítés után a gépen lévő Microsoft Office program kéri ismét az eredeti telepítő lemezét. Ennek oka lehet az is, hogy a gépen lévő MS Office program nem frissült, a GreenBox20 szoftvert telepítő pedig csak néhány komponenst cserél le, nem mindet. Ilyenkor elegendő az MS Office lemezt a meghajtóba tenni és a probléma megszűnik.
A feltelepített program ikonját a Start menüből és ha van ilyen, akkor az asztalról ne törölje, és ne nevezze át, mert ebben az esetben a telepítés újraindulhat és a meglévő adatai felülíratódhatnak!
A program első indításakor megjelenő jelszavas szövegdobozban kell megadni a főmenüben a felhasználó nevét és kulcsát, melyet a forgalmazó ad meg és melyet a rendszer minden bejelentkezéskor kér (jelszó is egyben). Az első indítás bejelentkezési neve „demo” és jelszava kisbetűkkel „demo”. A főmenüből ki kell kérni a szerviz menü alatt levő üzemeltető pontot, és itt be kell írni az üzemeltető nevét, a telephely székhelyét stb. Az adatok helyes kitöltéséhez érdemes felvenni a kapcsolatot a szoftvert forgalmazó céggel. A regisztrációs állománykulcsokat (DSREG.DSB és DREG2.DSB) a Data Staff Informatikai Bt. adja meg általában elektronikus levélben. A kulcsok megléte nélkül a program korlátozottan használható, az adatok számára korlátozás csak a beépített modulokra van (törzsekre nincs). A regisztrációs állományok többszörösen védett rendszerek, melyek a felhasználó adatbiztonságát is figyelembe veszik. Az adatokat kódolt állapotban tartalmazzák, valamint rendelkeznek egy hardverkulccsal is, mely megakadályozza a program adatainak más gépen való hozzáférését. A hardverkulcs miatt a regisztrációs állományokat ezért a program több gépen való alkalmazása esetén a gépek számától függően kell kérni a forgalmazóktól és minden gépre külön kell használni, bemásolni. Az opcionális modulok egy része a korlátozott (DEMO) verzióban nem működnek és a hivatalos okiratokon sem jelennek meg a felhasználó adatai, vagyis bejelenteni nem lehet élesben, mert egyes adatoknál a DEMO felirat jelenhet meg.
A menüből kérje a „Szerviz - Felhasználók-aláírók” funkciót és vegye fel saját nevét és jelszavát! A rendszer ebben az esetben automatikusan törli a DEMO felhasználót. A felhasználó neve az okmányokon, a naplóban, illetve a küldésnél megjelenik, ezért ne használjon fantázianeveket!

A telepítést követően a felhasználó részéről szükséges, hogy a saját törzsadataival – kódok, vevők-tevékenységet végzők, termékek stb. – feltöltse az adatrendszert, mert a tényleges nyilvántartási-működési műveletek a törzsadatokon is alapulnak.

A program tartalmazhatja a teljes vámtarifatörzset, ugyanakkor a felhasználónak lehetősége van arra, hogy azon vámtarifaszámokat (akár árucsoport szerinti gyűjtésben is), amelyeket tevékenységében nem használ(hat), kiiktassa a saját törzsből, ezekkel a vámtarifaszámokkal a későbbiekben nem végezhető nyilvántartási művelet. A tarifatörzset az Internetről lehet feltölteni a TARIC rendszer használatával, mely a programból szintén elérhető.

A saját törzs kialakítása akkor célszerű – mivel ez a teljes körhöz képest nyilvánvalóan szűkített állomány -, ha viszonylag kevés, jól behatárolható és állandó adatokkal dolgozik a felhasználó. A saját törzs használata lényegesen növeli az adatfeldolgozások sebességét és pontosságát.

A partnertörzs kialakítása és rögzítése kötelező, mert ez a program alapja. A rendszer a partnerek szerinti nyilvántartást igényli. Egyes törzsek a lapok kitöltése közben is felvihetők.

A devizaárfolyamok karbantartása ajánlott akkor, ha deviza alapú okmányok is kitöltésre kerülnek. Árfolyamot visszafelé nem lehet rögzíteni, de az utolsó bevitt heti vagy napi árfolyam adatai törölhetők az Adatkezelés menüből, azaz visszafelé haladva a tábla kiüríthető!

A beépített és előre felvitt törzsek (pl. CS/KT/HKT kódok stb.) a felhasználó által módosítható. Ezek frissítését a fejlesztők-forgalmazók nem végzik el, ez a felhasználó feladata! A szoftver jogszabálykövetése kizárólag a működésre korlátozódik, a törzsadatok frissítésére nem!

A programban működő, de nem aktív funkciók egyrészt fejlesztés alatt álló modulok, melyek működéséért a programfejlesztő semmilyen felelősséget sem vállalnak, másrészt opcionális programok (pl. MikroTools), melyeket külön kell megrendelni!

DEMO - Első használat - Bejelentkezés – GreenBox20

A programba előre regisztrált jelszóval lehet bejelentkezni. Az első installáció után meg van adva egy úgynevezett rendszergazdai vagy egy bemutató jellegű jogosultság: „demo” szócska, ami előre be van gépelve a legördülő menüben és a jelszavas részbe is ezt kell beírni, majd a „Bejelentkezés” gombot vagy az „Enter” billentyűt megnyomni. Bejegyzett felhasználó esetén megjelenik az okmányt jogosultan kiadó név (cégnév) és az aláíró neve is.
Élesített regisztráció után a „Szerviz” menü „Felhasználók, aláírók” pontjában adja meg az aláírók teljes nevét és jelszavukat. Új felhasználóhoz kell egy létező felhasználó neve és jelszava. Éles rendszer esetében törölje a DEMO felhasználót a listából, amennyiben azt a rendszer automatikusan nem törölte beadott létező felhasználó után!
A szoftver regisztráció DEMO módban térítésmentesen teljes funkcióval használható, a partnerek száma azonban maximum 2 lehet, a lapok sorainak száma maximum 3 és a szoftver 30 napig használható. A teljes regisztráció mindig a tárgyévet követő január 31-ig van megadva.

Mivel cégeink a mai modern informatikát használva kizárólagosan elektronikus úton tartanak online kapcsolatot ügyfeleikkel, minden partnerünk e-mail címére küldjük a szoftverértesítéseket és azt az elérési utat, melyen keresztül napra készen frissítheti rendszerét. Ezért kérjük a partnereket, hogy a program használatbavételéről a Data Staff Informatikai Bt-t elektronikus levélben (e-mail) értesíteni szíveskedjenek az info@datastaff.hu címen! A frissítések értesítését kizárólag a szoftverszerződéssel vagy érvényes licenccel rendelkező partnereink felé biztosítjuk!

Az „Bejelentkezés” gomb megnyomása után a program főmenüjének kezelői menüpontjai elérhetővé válnak. A program ekkor ellenőrzi azt is, hogy a licenc egy- vagy több felhasználós. Egygépes alkalmazás esetében (nem hálózati alkalmazás) 30 alkalommal van lehetőség arra, hogy a segédlet menüből a hálózati használat zárolása feloldható legyen. Ennél több próbálkozás után a rendszer automatikusan zárolja magát, a program nem enged több belépést, használatot. A zárolást a fejlesztők vagy forgalmazók által küldött új regisztrációs kulccsal lehet feloldani. Az egygépes alkalmazás hálózati alkalmazása sérti a licenc felhasználásának feltételeit! A teljes zárolás ezen felül az adatok külső behatolás elleni védelmét is szolgálja! 

A szoftver az egyes fontosabb felhasználói tevékenységeket automatikusan naplózza. A napló nem változtatható és nem törölhető. Törlése vagy feltörése esetén a szoftver leáll, amiért a fejlesztők-forgalmazók semmilyen felelősséget sem vállalnak!

Főmenü
A főmenün látható cégemblémára kattintva a forgalmazó és programozók elérhetősége jeleníthető meg.
A bejelentkező képernyő információs sávjait a bal első gombbal lehet láthatóvá tenni:
- Bal felső sarokban piros karakterrel a használati korlát. Alapesetben, megvásárolt licencnél ennek dátuma a tárgyévet követő év január 31.
- Bal felső sarokban opciók érvényessége dátum – kizárólag a megvásárolt opciók esetében korlátlan. DS jellegnél a MikroTools rendszer használatát korlátozza a dátum szerint.
- Nagy betűkkel a szoftver használati jellege.
- Felirat jelzi a munkakönyvtárt.
- Alatta a felhasználók száma, akik éppen be vannak jelentkezve a rendszerbe.
- Alatta aláíró, akinek neve az okmányon megjelenhet. Ne legyen DEMO, vagy fantázianév! Mindig teljes nevet használjon!
A menürendszer alatti szürke sávon gyorsgombok illetve érintőképernyő kezelését könnyítő gombok vannak, melyekkel a szoftver alapfunkciói érhetők el könnyen:
Partnerek, adatfelvitel
Titulus törzs
Település, irányítószám, megye törzs
Országok törzs
Közterület jellege törzs
Devizaárfolyam napi (kereskedelmi)
Devizanem törzs
Segédlet (Help) – jelenlegi kézikönyv
Kilépés a programból
A program adatbeviteli lapjai nem, vagy korlátozottan tartalmaznak szakmai ellenőrzéseket! Ezt az ÁNYK program elvégzi!
A program színekkel jelzi a módosítás lehetőségét: a világos sárga színű táblázatok vagy világos sárga alapú adatmezők nem módosíthatók, a fehérek igen. A sötét sárga mező kulcsmező, ami azt jelenti, hogy pl. kilépéskor amennyiben ez üresen marad, az adatsor törlődik a nyilvántartásból. A lapokon a törzsek gombjai és táblázata kékek, az adatok ebben nem módosíthatók. A törzseket a főmenüből és a partnerek lapról lehet módosításra felkérni. Amennyiben zöld vagy világoskék alapú beviteli mezőn áll éppen a kurzor, az adat módosítható. A lapok betöltésekor egy vagy több mező sötét sárga színe azt az adatot jelöli, melynek kitöltése kötelező ahhoz, hogy a rendszer az adatsort el is mentse. Amennyiben ezek üresek, az adatsor törlődik.
A partnerekhez felvitt lapok a menüben pipálva vannak jelölve egy felviteli munkafolyamat alatt. A pipa csak arról tájékoztat, hogy a lapot már megnyitották, nem azt, hogy a lap elkészült.

Partnerek, kötelezettek – adatfelvitel – partnerekhez rendelt törzsek
A program alapadatait tartalmazza. Itt kell felvenni a szerződés modulhoz a kötelezetteket is. A GreenBox20 szoftver több partner nyilvántartását, küldését tudja tárolni, a partnerek száma korlátlan. Amennyiben még nincs partner felvéve, a program rákérdez annak létrehozására. A partnerek lapon ezek után az adatokat értelemszerűen kell kitölteni. A lap jobb felső sarkában lévő sárga alapú sorszám a partner egyedi azonosítója (recordID). Ez automatikusan generált sorszám, ami a dátum és a pillanatnyi idő kombinált sorszáma, teljesen egyedi. A program ezt az ID-t, az időszakot és az adózó/kötelezett nevét használja egyedi partner azonosítóként. A partner lap az adatok fejadata, ehhez kapcsolódnak a nyomtatvány lapjai tételadatként. A tételadatok az időszakhoz kötöttek. A partnerek a jobb oldali táblázatban is megjelennek soronként. Adott sorra az egér bal gombjával egyszer kattintva jelennek meg az adatok a beviteli mezőkben. A beviteli mezők színe világos zöldre vált akkor, ha a felhasználó az egérrel belekattint vagy a tabulátor billentyűvel a kurzort a mezőbe mozgatja. Az egér mutatót a gombok vagy a beviteli mező fölé mozgatva és ott megtartva sárga információs sáv jelenik meg a gomb funkciójáról vagy a mező tulajdonságáról. Egyes beviteli mezők mellett törzsadat gombok lehetnek, melyekre kattintva a mezőbe begépelni szükséges törzsadat lista jelenik meg egy újabb lapon, ahol a kiválasztás gombbal lehet az adatot a mezőbe áthozni. A bezárás vagy kilépés gomb használatával nem történik adat áthozatal a törzs lapjáról. A törzslapon lévő adatok itt módosíthatók, kiegészíthetők, törölhetők. A partnerek tábla felett lévő keresőbe a partner neve szerint lehet keresni.
Az időszakot a program a partnerhez nem menti el, de a tételek a bevitelkor megadottak szerint véglegesen mentődnek. Új bevitelnél vagy lekérdezésnél, küldésnél ezért mindig meg kell adni ebben a mezőben az időszak dátum intervallumát egybe írva! Formája: ÉvHónapNap (pl. 20150101).
A beviteli mezőkben az adatok konzisztenciája ellenőrzött (hossz, jelleg). A táblázatban ezen a lapon nem lehet a sorokat módosítani.
A bevallás gyakorisága mező üresen hagyása esetén a paraméter törzsben megadott érték kerül át az ÁNYK-ba (GB03).
Minden funkció a lap menüjéből érhető el, de a leggyakoribbak a menü alatti gyorsgomb sávból is indíthatók. A gombok fölött hagyva az egérkurzort (nyilat) a gomb funkciója sárga információsávban megjelenik.
DEMO üzemmódban maximum 2 partnert enged a szoftver kezelni. Élesítés után a partnerek száma nincs korlátozva. 
Az egyes menüfunkciók:
	OK-Mentés – az adott adatsor adatait menti, az adatok konzisztenciáját ellenőrzi. Hiba esetén jelez a felhasználónak.
	Új partner – új adatsort ad a partnerekhez, új recordID-vel
	Lista – az adatsorokat csak táblázatban jeleníti meg egy új lapon. A táblázatban az adatokat nem lehet módosítani.
Törzsek – a program törzsadatai, melyek a partnerhez kapcsolódnak vagy általánosságban használhatók. A törzsek lapjait egységesen lehet használni, a funkciók, a menü minden lapon azonos a könnyebb és egységes kezelhetőség miatt. A lapok betöltésekor adataik a véletlen elgépelés ellen nem módosíthatók, azt gombbal lehet feloldani. A módosítás jogosultságtól is függ, legalább kettes kell hozzá.
A termék törzs globálisan és partnerhez kapcsolva is működik. A főmenüből indítva a globális (minden partner minden terméke) lista kérhető le. Ezt a listát használja az MS Excel import a KT/CSK kódok szerinti megnevezések globális használatára (pl. BEV és ANY lapok), ha azt a felhasználó a tábla importálásánál külön így kéri. Nem kérés esetén az MS Excel táblában megadott megnevezések kerülnek a lapra.
Általános egységes használatuk (menü és gombsor):
OK-Ment – az adott adatsor adatait menti, az adatok konzisztenciáját ellenőrzi. Hiba esetén jelez a felhasználónak.
Módosít – az adatok módosíthatók (sárgáról fehérre vált).
Új adat – új adatsort ad.
Kiválaszt és helyettesít – a lapról úgy lép vissza az előző lapra, hogy a kijelölt sor adattartalmát behelyettesíti.
Törlés – a kijelölt sort vagy az összes adatot törli véglegesen és visszavonhatatlanul. A törlésre a program rákérdez.
Segédlet – az adott laphoz tartozó kézikönyv kivonatot jeleníti meg.
Kilépés – (a bezárás gombbal együtt) helyettesítés nélkül lép vissza az előző lapra.
A lapok többségénél magába a táblázatba kell megadni az adatokat. Az adatok hossza és jellege ellenőrzött, hibás adat esetén a program hangjelzéssel jelez (bip jel) és nem engedi az adatot begépelni (pl. csak szám stb.). Egyes törzseket a fejlesztők előre feltöltöttek.
Titulusok – a nevek előtti titulus adható meg (pl. Dr. stb.). A törzs előre felöltött, az ÁNYK listáját tartalmazza, a felhasználó által módosítható formában.
Országok – az országok 2 karakteres kódja és neve adható meg.
Postai irányítószámok (település törzs) – előre feltöltött a magyar települések adataival.
Közterület jellege – részben feltöltött az ÁNYK listájával.
Devizanemek – részben feltöltött.
Vevők-tevékenységet végzők – a partnerhez kapcsolt vevők és/vagy tevékenységet végzők (továbbiakban vevők). A menü szűrés funkciójával az összes partner összes vevője is megjeleníthető szerkesztéshez. Ebben az esetben az összes adat törlése minden partner minden vevő adatát törli! A vevőket az ANY lap esetében 50 karakterre alakítja a program, tevékenységet végző esetén a mezőhossz 80 karakter a HAS lapnak megfelelően.
Termékek - a partnerhez kapcsolt termékek (cikkek). A menü szűrés funkciójával az összes partner összes terméke is megjeleníthető szerkesztéshez. Ebben az esetben az összes adat törlése minden partner minden termék adatát törli! A termékeknek két csoportja van, amik egymástól függetlenül vannak nyilvántartva. Az egyik törzsként működik a negyedéves adatbevitel használata esetén, a másik tételes adatokat tartalmaz (nem törzs)  pl. számlázóból vagy egyedi tételes kézi bevitel esetén. A negyedéves termék törzs a tételes termékek törzse is egyben, valamint MS Excel negyedéves áthozat esetén automatikusan helyettesíti a termékek megnevezését a CSK/KT kódok alapján (első 3 karakter) a lapokon az adatimport után.
Szűrés – a partnerek megjelölhetők aktív vagy nem aktív listában, azaz a listában csak azok jelennek meg, akik aktívak, akikkel a felhasználó dolgozik. Alapesetben minden új partner aktív, azaz a „Nem aktív” pipa a jobb felső sarokban üres. Alapesetben minden adat jelenik meg a lapon. A szűrés állapotát a menüben pipa jelzi.
Lapok – az ÁNYK lapjai, a tételadatok érhetők el módosításra, bevitelre. A lapokat egységes logika szerint kell használni.
Általános egységes használatuk (menü és gombsor):
A partnerhez tartozó lapok (tétel adatok) egyedi azonosítói a recordID, az adózó/kötelezett neve és az időszak. A sorszámozás és lapváltás automatikusan működik, az ÁNYK lapnak megfelelően. Újra sorszámozásra adatsor törlés esetén van lehetőség, ez is automatikus. Módosítás kérésekor minden adat szerkeszthető, de pl. az intervallumnál és az adózó nevének megváltoztatása esetében a partnernél is kell módosítani vagy az általános szervizben kell az adatok közötti logikai kapcsolatot beállítani! Az adatokat a táblázatba közvetlenül is be lehet gépelni. Az adatsorok után ajánlott az „OK- Ment” funkció használata, mely nem csak ment, hanem ellenőriz is. A táblázatban az egérrel kijelölt sor adattartalma az ÁNYK szerint, az ÁNYK lap képe alatti beviteli mezőkben jelenik meg. A mezők között a tabulátor gombbal is lehet navigálni (TAB – jobbra mozog, Shift+TAB – balra mozog). Az Enter gomb lenyomásával mentődnek az adatok (az Enter az OK- Ment funkciót indítja). a KT, CSK, HKT, vámtarifaszám, vevők, termékek törzseket az adott sorra a kék gombokkal lehet felkérni. A törzs táblákban a beviteli mezőkbe begépelve kereső funkció is indulhat, a begépeléssel párhuzamosan ugrik a táblázat nyíl kurzora a megtalált sorra. Egyes találatok eredményességét piros-zöld lámpa jelzi a lapon. A megtalált sorra az egér bal gombjával duplán kattintva lehet annak adattartalmát a beviteli mezőkbe áttenni. A kiválasztás a mezőben lévő adatot felülírja. A törzs tábláinak adatai módosíthatók, kiegészíthetők itt. A lap sorai között a sorszámuk szerint lehet keresni.
A partner lapról indítható a Termékek tételes adatbevitelhez lista funkció, mely tételes (pl. napi) adatokat tart nyilván az 5. melléklet a 343/2011. (XII. 29.) Korm. rendelet szerinti adattartalom követelményével. A felvitelkor figyelni kell arra, hogy a hulladékokat soronként pipával jelölni kell a HAS adatlap feladásához. Az összevonás manuálisan, laponként egyesével történik. A partnerhez tartozó időszaki tételadatok előző adatai véglegesen törlődnek, majd a tételadatok összevonásai kerülnek helyükre. Ezek a tételadat lapokon módosíthatók az ÁNYK feladás előtt. Nem minden adat kerül a lapokra, a funkció a programban csak egy alap, melyet egyénileg lehet felprogramozni. A tételes nyilvántartást fel lehet tölteni a GB15.XLS „Tételek” munkamappájával vagy számlázó programból, illetve bármilyen egyéb szoftverből. Az ehhez szükséges interfészeket egyedileg szükséges kidolgozni, kivéve ha a szoftver már szerepel a GreenBox20 programban (pl. SZSzamlaNext számlázó). Az adatimport teljesen automatikus, a külső szoftver elérési útvonalát (Path) és nevét kell megadni az induló főlap Szerviz- Paraméterek funkciójában. Az import után kérni lehet a számítások műveletet, amennyiben az szükséges.
OK- Ment – adatok, adatsor, táblázat mentése, adatsor ellenőrzése, adatsoron konvertálások, kerekítések végrehajtása.
Adat import – MS Excelből áthozat – kötött formátumú MS Excel táblázat adatainak importálása. Az import adatok automatikusan a partnerhez kötött lapokhoz csatolódnak. Az adatok ezután módosíthatók. Az MS Excel tábla struktúrája szigorúan kötött, a programhoz mellékelt GB15.XLSX állományt kötelező használni változatlan formában! A munkalapok és az első sor adatainak elnevezése változtatható, de sorrendjük nem! Az első sor oszlopnevek, melyek alapból az ÁNYK lapok szövegeit tartalmazza. A mezők nem tartalmazhatnak képletet, függvényt, hivatkozást! A szoftver importkor a súly adatokat automatikusan 2 tizedesre konvertálja. A legelső sornak mindenképpen oszlopnévnek kell lennie, adat ott nem lehet! Az MS Excel betöltésekor a művelet gyorsítható, ha feleslegesen nem használjuk az üres mezőket, nem adunk meg előre begépelt, de importálható adatot nem tartalmazó sorokat az MS Excel munkalapokon. A sorszámozás az MS Excel táblában bármilyen lehet (A oszlop), a program az adatokat az ÁNYK sorszámozása szerint olvassa be és automatikusan generálja azt. Amennyiben nincs beolvasandó adat, a program hibajelzést ad. A GB15.XLSX állomány neve kötött, a szoftver nem tud más elnevezésű file-t beolvasni! Az MS Excel táblában egyes mezőkhöz tudni kell a maximum begépelhető karakterek számát: megnevezés mezőknél ez 80, vevőnél 50, tevékenységet végzőnél 80. Ennél hosszabb mezők nem olvasódnak be, a program hibajelzéssel leáll, vagy csonka adat kerül rögzítésre. A matematikai tizedes elválasztó a vessző. Ezres tagolás nem adható meg a számoknál (kg, Ft stb.) és a számokat karakterként sem lehet a táblába felvinni! A programba került adatokat érdemes átnézni, ha szükséges, bármilyen művelet végrehajtható rajtuk a módosítást kérés után.
	EU lap esetén az X és az adó-termék nem kódnak minden sorban egyformának kell lennie. A program ezt automatikusan adja az adatokhoz, mindenkor a legelső adatsor, vagy a kód kiválasztásakor az aktuális adatsor állapotához igazítja az összes többit. MS Excel import esetén az MS Excel tábla első sorában megadott értéket adja hozzá az összes sorhoz! A GB15.XLSX tábla minden év változását külön munkalapon tartalmazza, így lehetőség van a régebbi adatok újbóli beolvasására is (GB05).
Frissít – az adatokat újra olvassa, frissíti.
Módosít – az adatokat módosításra engedélyezi kettes jogosultságtól.
Új adat – új üres adatsort ad hozzá a laphoz.
Kódok törzsei – a bevitelhez szükséges törzset jeleníti meg. A megjelenő táblázat adatai nem módosíthatók. A táblázatok az „OK- Ment” gomb lenyomásával zárhatók be a lapon.
Törlés – a kijelölt sort vagy az összes adatot törli véglegesen és visszavonhatatlanul. A törlésre a program rákérdez.
Segédlet – az adott laphoz tartozó kézikönyv kivonatot jeleníti meg.
Kilépés – (a bezárás gombbal együtt) visszalép az előző lapra.
OSSZ – ezt a funkciót az ÁNYK automatikusan elvégzi adatimportja után a feltöltött adatok alapján
BEV
	VIS1
VIS2 kenőolaj – az ÁNYK-n a VIS2 lap egyben tartalmazza a kenőolaj és növényvédőszer lapokat, a szoftver ezeket külön adatbázisban kezeli. Az átküldést ez nem befolyásolja.
	VIS2 növényvédőszer
	EGY
	HAS
	ATV
	ANY
170
ONP
EU
GJA

	Szerződés – Átvállalási szerződés készítése partnerhez, valamint a 17TKORNY lap kitöltése.
	„Szerződés” – A kötelezett és az átvállaló adatait lehet rögzíteni a szerződés automatikus elkészítéséhez a szerződés lapon. Az átvállaló adatait a „Vevők, átvállalók” törzsben kell előre felvinni a főmenüből vagy a partnerek lapról, a szerződés lap onnan hozza át az adatokat. A megjelenő listában a partnerek és az átvállalók együtt szerepelnek, mivel kötelezett is lehet átvállaló és természetesen fordítva is. A dátumozás székhelye a kulcsmező, üresen hagyva a lap kilépéskor törlődik. A szerződés írása a menüből történik. A művelet végét ablak információ jelzi, és megjelenik egy beviteli sáv, ahol látni lehet, hogy a fájl létrejött. A sáv tartalma ugyan átírható, azonban ez semmilyen hatással sincs az elkészített RTF formátumú (Rich Text) állományra. A futás előtt meg lehet adni a szerződés pontos nevét a kiterjesztéssel együtt, alapesetben ez Szerz.RTF. Az RTF fájl a program munkamappájába mentődik, az azonos nevű állományt automatikusan felülírja. A szerződés fájlja csak korlátozottan formázott, annak befejezése egy tetszőleges szövegszerkesztőben a felhasználó feladata. A termékek oszlop adatok tabulátorral vannak elválasztva, így bármilyen szövegszerkesztőben könnyen lehet táblázatot szerkeszteni belőle. A főmenü paraméter táblában megadható, hogy a program szövegként vigye be tabulátorokkal a szerződésbe a termékeket, vagy MS Excel táblázatot kreáljon, amit mellékletként vagy a dokumentumba beszúrva lehet felhasználni. MS Excel esetén 1-es számot kell beírni a paraméter tábla oszlopába. A szerződés szövege a programban fix, egyedileg térítésmentesen készítik azt el a licenc használóknak a fejlesztők. A partnerhez új szerződés adható, de a lap is változtatható. A szerződés generálása után csak a lapról való kilépés után ismételhető meg egy újabb állománykészítés. A szerződés feldolgozása után a szerződés lapról is indítható a „Szerződés szerkesztése” menüből a formázás, mentés. A szerződés kötelezettje alap esetben a partner, azonban eltérés esetén ez módosítható. Azonban mégis az eredeti partnerhez kapcsolódik a recordID alapján. A kapcsolat logikájának felépítése a felhasználó feladata. Az átvállalókat a vevő törzsbe kell felvinni, amiben a program nem tesz különbséget az adat felhasználását (vevő vagy átvállaló vagy mindkettő) tekintetében.
A kötelezetteket a partnerekben, az átvállalókat a vevők törzsben kell felvenni. A program logikája szerint először a kötelezettet kell kiválasztani és ez alá az átvállalót. (GB03)

	Főlap – 17TKORNY – Az ÁNYK főlapjába adja fel a kitöltött adatokat. Használata megegyezik a TKORNY lapok használatával.
	Lapok:
	EHN

ÁNYK export – a partner és a hozzá tartozó kitöltött lapokat az ÁNYK IMP állományának megfelelő formájában lementi a program munkamappájába alapértelmezésben G17.IMP néven. A fájl neve a mentés előtt megváltoztatható, de kiterjesztése nem! Ezt a fájlt kell beolvastatni az ÁNYK program Szerviz – Egyedi importálás menüjéből, ott a GreenBox20 mappájába belépve és a G17.IMP (vagy máshogy elnevezett) fájlra kattintva. Az ÁNYK a beolvasás után ellenőrzi és összegzi, újraszámolja az adatokat, melyek ott módosíthatók, elküldhetők a NAV felé. Az ONP lap esetén mindig a legutolsó lap (adatsor, rekord) kerül exportálásra! ATV lap esetében a nulla értékek üres mezőként jelennek meg a lapon.
 A sikertelen beküldésért vagy a beküldött ÁNYK lap hibáiért, szakmai hibáiért és hiányosságaiért a fejlesztők semmilyen felelősséget sem vállalnak! Az ÁNYK kezelése adatimport esetén is a felhasználó felelőssége! Az ÁNYK program hibáiért felelősség a fejlesztőket nem terheli!
Törlés – a kijelölt sort vagy az összes adatot törli véglegesen és visszavonhatatlanul. A törlésre a program rákérdez. Az adatsor törléssel a fejadathoz tartozó tételadatok nem vesznek el, azok logikai kapcsolatainak újraépítésével visszacsatolhatók akár az eredeti, akár újabb partnerhez a szerviz funkció segítségével.
Segédlet – az adott laphoz tartozó kézikönyv kivonatot jeleníti meg.
Kilépés – (a bezárás gombbal együtt) visszalép az előző lapra.

Törzsek, listák
A program általános törzsadatait tartalmazó adatok. A felhasználó által szabadon módosítható, törölhető, kiegészíthető. Használatuk megegyezik a partnerek kezelésénél leírt törzsekkel.
	Titulus
	Települések, irányítószámok, megyék
	Országok
	Közterület (cím) jelleg
	Devizaárfolyam
	Devizanemek
Feljegyzések - Határidős feladatokat lehet a táblába feljegyezni, melyeknél a teljesítve mezőt „Hamisra” állítva (False begépelésével, de minden új adat automatikusan adja a mező értékét hamisnak) a feladatokat megjeleníti a főmenün zöld betűkkel. Bármelyik sorra kattintva a feljegyzések lapja jön fel. A lapon a „True” begépelésével a teljesítést igazra lehet állítani, ezekre a sorokra a program már nem fog jelzést adni. A szövegbe bármit be lehet gépelni, a számadatok tájékoztató jellegűek. A feljegyzés sorok nincsenek kapcsolatban az okmány kiállításokkal, csak tájékoztatnak. A feljegyzések törölhetők egyesével, kijelöléssel (Ctrl + bal egérgomb kattintás a soron) vagy akár minden adat törölhető egyszerre. A táblázat egyszerű lista formátumban nyomtatható, a nyomtatás attól az adattól kezdődik, melyen a sorkurzor áll. A feljegyzések a program főlapján jelennek meg jobbra egy zöld ablakban, bármelyikükre kattintva az egérrel a táblázat jön föl.
Egyebek - Egyszerű megjegyzéseket tároló táblázat. Az adatküldésre nincs hatással.
	Vámtarifaszámok – Vámtarifaszám saját törzs – saját VTSZ törzs alakítható ki.
TARIC - Az Interneten elérhető nemzetközi rendszert indítja (EU vámtarifaszámok).
	Termékek (negyedésves adatbevitelhez) törzs – partnerhez rendelhető vagy globálisan használható törzs. Negyedéves MS Excel adatimport esetén a CS/KT kód szerint behelyettesíti a lapon a termékmegnevezést.
Termékek tételes adatbevitelhez lista - manuálisan vagy más programból (MS Excel vagy számlázából) átvett tételes nyilvántartási adatok negyedéves összesítése, majd a kijelölt lapokba betöltése. A partnerek lapról indítva lehet használni (lásd ott).
	CSK/KT kód első 3 karakter törzs
	Jogcím- és CSK/KT kód 4-5 karakter törzs
	CSK/KT kód 6-7 karakter törzs
	EWC törzs
	HKT kód 1. karaktere törzs
	HKT kód 2-4 karaktere törzs
	HKT kód 5-7 karaktere törzs
	Adónem kód törzs
	Hulladék kezelési művelet törzs
	Vevők, átvállalók törzs – A rendszer együttesen kezeli a partnerekhez kapcsolódva az adatokat, a recordID alapján. A főmenüből indítva a törzset új adat esetén nem partnerhez rendeli az adatokat, hanem „Globális” egyedi azonosítót kap, mely nem kötött egy partnerhez sem, azonban szabadon kiválasztható akkor, ha a lapon a szűrés ki van kapcsolva. A recordID kizárólag a szerviz menüben módosítható!
	Szerződés (átvállalás) kódok törzs – a szerződés lapon használható szerződés kód törzse. (GB02)

MikroTools adatkapcsolat (opciók)
Kapcsolat a beépített opcionális modulokkal vagy más DS rendszerekkel, és/vagy interfész más programok felé. Opcionális modul, az alapcsomagnak (Basic) nem része, de DEMO módban használhatók adatkorlátozással. A modulok egymással is adatkapcsolatban állhatnak. A beépített moduloknak lehet önállóan működő és indítható (EXE állomány) programrésze is, mely a főmodultól független nyilvántartással is működhet. A modulok saját kézikönyvvel rendelkeznek. A modulok:
		SZSzamlaNext+ Számlázó Program
	Iratnyilvántartás ElJust – elektronikus iktató rendszer.
	Határidőnapló DSDate – határidőkre figyelmeztető szoftver.
Digitális iratmegsemmisítő DSDel – a merevlemezen visszaállíthatatlanul végzi el az adatok törlését. Az adatokat speciális eljárással sem lehet ezután visszaállítani!
Adatmentés tömörítve küldéshez DataSend – a WinRar programmal a munkamappa azon fájlait tömöríti, melyek egy esetleges fejlesztői segítséghez kellenek.

Szerviz
	Üzemeltető adatai
	Az okmányt kiállító illetve a rendszert használó adatai. A néven kívül a változásokat a felhasználó is tudja javítani illetve rögzíteni. A nevet a program forgalmazója regisztrálja a rendszerbe a helyszínen a telepítést követően, vagy küldi el lemezes vagy e-mail formában file-ként. A név kódolt, a kódolás átírása esetében a program ugyan működőképes marad, azonban a megjelenő okmány fejlécek elvesznek, a küldés nem lehetséges (DEMO mód).
	Felhasználók, aláírók
Adja meg az aláírók teljes nevét és jelszavukat. Új felhasználóhoz kell egy létező felhasználó neve és jelszava. Éles rendszer esetében törölje a DEMO felhasználót a listából!
Az itt megadott nevek szerepelnek az okmányokon, ezért ne használjon fantázia neveket! A jelszót ne adja meg idegeneknek!
Minden felhasználóhoz rendelhető egy egyszintű szoftver használati jogosultsági szint. A jogosultságok elsősorban a főmenüig illetve a lapokon a módosításokig terjednek, azaz az ebből indítható funkciók kerülnek engedélyezésre vagy tiltásra. Más felhasználói igényhez a rendszert egyedileg kell átprogramoztatni a fejlesztőkkel. Alapból a nulla jogosultság fejlesztőké, egyes szint a rendszergazdáé, kettes a korlátozások nélküli felhasználói szint. A hármas szinten (illetve annál magasabb) a törlés és módosítás tiltott.
	Paraméter adatok – Megadható a számlázó programmal való adatkapcsolat, valamint a KTBEV főlap C részén lévő bevallás gyakoriságának értéke, melyet akkor vesz figyelembe a rendszer ÁNYK átadásakor, ha a pertner törzsben ez a mező nem került kitöltésre (GB03).
	Napló
	A program felhasználó szerint naplózza a működés történéseit. A táblázatból nem törölhető és nem módosítható adat. A napló rögzít minden történést az aktuális azonosító szerint. A naplóhoz teljes hozzáférés személyiségi jogi okok miatt kizárólag a fejlesztőknek van! A napló kinyomtatható. A táblázat oszlopneveire kattintva az adott oszlop adatsorainak megfelelően rendez sorba a szoftver. A sorrend növekvő-csökkenő rendben is megjeleníthető ismételt kattintásokkal.
	Automatikus szerviz, ellenőrzés
	Használata előtt minden DSB, XLS, XLSX kiterjesztésű állományról biztonsági másolatot kell készíteni (a mentéshez kilépés után a GB15REP vagy a DATASEND programokat használja!) Kizárólag akkor használja, ha az adatokat valami miatt a javítási funkció nem végezte a lapon, vagy nem találja a fejadat tételeit!
A modul használatából eredő hibás adatokért a fejlesztők semmilyen felelősséget sem vállalnak! A javítás után át kell nézni az összes adatot és hiba esetén vissza kell állítani a mentést!
Fejlesztői regisztráció
	A fejlesztőknek, forgalmazóknak fenntartott regisztrációs lap, mely a felhasználó által nem érhető el. Az adatok feltörése bűncselekmény!

Lekérdezés
Lekérdezés – Fejlesztés alatt!
Tábla export – Fejlesztés alatt!
A BEV lapon található lekérdezés indításakor minden adatot feldolgoz a kért dátum intervallumban (adózó neve és KT-CS kód szerinti súlyösszesítés), mely MS Excel táblába exportálható és tetszőleges névvel elmenthető. A lekérdezés zöld táblájára duplán kattintva térhet vissza a lap adataihoz (GB05).

Archiválás, mentés
A program külső alkalmazásával, a GB15REP.EXE szoftverrel lehet elvégezni az összes adatbázis archiválását, biztonsági mentését. A művelet előtt minden felhasználónak ki kell lépnie a munkamappákból, mert nyitott adatbázisok esetén az adatok véglegesen és visszavonhatatlanul sérülhetnek a mentés alatt! A GB15REP programnak a munkamappában kell lennie és onnan is kell indítani. Létrehoz egy SAVE-Dátum-Idő munkamappát és ebbe menti az összes adatbázist. Ezeket vissza lehet tölteni a munkamappába, felülírva az ottani fájlokat, illetve kiírhatók külső adattárolókra. Ajánlott a mentések rendszeres elvégzése a munkákat követően!

Segédlet
Felhasználói kézikönyv
Jelen kézikönyvet tartalmazó menü. A kézikönyv nem módosítható, azonban a könnyebb kezelhetőség miatt a fejlesztők RTF formátumban külön is a felhasználók rendelkezésére bocsátják másolatát, mely a program munkamappájában megtalálható.
A kézikönyv informatikai és kezelési szempontok szerint magyarázza el a működést, feltételezve azt, hogy a felhasználó rendelkezik elegendő termékdíj- és számítógép használati gyakorlattal. A kezelők hibájából eredő anyagi és nem anyagi károkért a fejlesztők semmilyen felelősséget sem vállalnak!
A kézikönyv egyenértékű a licenc-szerződéssel, az abban leírtakat a vásárló, bérlő és/vagy felhasználó magára nézve kötelezőnek tartja, kivéve, ha van más megállapodás. A szoftver használatának megkezdésével (regisztrációs állományok bemásolása után) a kézikönyvben leírt felhasználási feltételek az érvényesek, kivéve, ha erről külön érvényes szerződés létezik a szoftver tulajdonos és a felhasználó között.
Licenc
A program azonosítója, a szerzői jogok, elérhetőség, garancia.
Zárolás feloldása
A szoftver egyedi gépes és hálózati verziójában egyaránt előfordulhat, hogy helytelen kilépés vagy egyéb informatikai hiba miatt a regisztrációs kulcs beállításai nem kerülnek vissza a gyári alapállásba. A funkció ezeket állítja vissza abban az esetben, ha a program hibajelzéssel indul. A menüpontot az indításkor kell kérni, mely után a program kilép. Egyedi gépes alkalmazás (nem hálózatos licenc) esetében 30 alkalommal van lehetőség a feloldásra, ezután a program nem enged semmiféle belépést, használatot sem adatvédelmi és licenc okok miatt! Ez esetben a feloldáshoz regisztrációs kulcsot kell kérni a fejlesztőktől vagy a forgalmazóktól.

Felfüggeszt (jelszóvédelem)
	A programból való kilépés nélkül lehet levédeni a rendszert olyan esetben, ha rövid időre hagyja el a munkahelyet a felhasználó. A megadott jelszó után ismét begépelt jelszóval lehet a programba visszatérni, vagy a jelszó ismerete nélkül a programból kilépni. Ez a jelszó nem azonos a felhasználó belépési kódjával, mindig lehet más, nem kerül elmentésre.

Kilépés
	Ellenőrzi az adatbázisokat. Hiba esetén a program a következő indításnál letiltja magát, ebben az esetben a programozó-forgalmazót értesíteni kell! Minden adatbázist ment, lezár és kilép a programból.

A program zárása (használatból kivétel)
	Lehetőség van a program adatainak lezárására pl. abban az esetben, ha már nem dolgozik a rendszerrel tovább a felhasználó (megszűnt a vállalkozás stb.). A forgalmazókat ajánlott értesíteni a zárásról, akik térítésmentesen küldenek E-mail-ben egy zárókulcsos regisztrációs állományt (DSREG2.DSB), amit be kell másolni a munkakönyvtárba, felülírva a régebbit. A zárás után nem lehet elérni a módosítás és új adat menüpontokat, az okmányok nem módosíthatók, de másolatok kiadhatók és a lekérdezések, a MikroTools rendszer és az opcionális modulok is elérhetők (a program jellegétől függően). Az adatbázisok mentését a GB15REP.EXE programmal a felhasználó elvégezheti és azt külső adathordozóra mentheti (SAVE-Dátum-Idő mappa a program munkamappájában). A zárásra a fejlesztő is felkérhető, aki azt díjazásért elvégzi, arról jegyzőkönyvet állít ki és külső adathordózóra is rámenti a rendszert, amit a felhasználónak átad.

A program folyamatosan fejlesztés alatt áll, néhány modulja ezért nem, vagy csak csökkentetten működik! Erről a fejlesztés alatt álló modulok indulásuk előtt a felhasználót figyelmeztetik. Ezek helyes működéséért a fejlesztők és forgalmazók minden felelősséget kizárnak!

Kecskemét, 2020. január 3.

A leírás a programfejlesztések következtében a verziókban és a szériákban változhat, de a fő funkciókat azok adott verzión belül nem érintik.

Jelen kézikönyv elsősorban a program számítástechnikai kezelésével foglalkozik, feltételezi azt, hogy kezelője rendelkezik alapvető számítógép kezelői, a termékdíj és egyéb okmányküldési elektronikus rendszereknél (ÁNYK) elegendő ismeretekkel, tisztában van a jogszabályokkal és azok következményeivel!
A program használatából eredő semmilyenféle kárt sem vállal magára a szoftver készítője és/vagy forgalmazója!

MINDEN JOG FENNTARTVA (ALL RIGHTS RESERVED)!

Kerekes Annamária sk.				Kerekes László Zoltán sk.

Köszönet Sztruhár Imre termékdíj szakértőnek és feleségének Tímeának, valamint Kelemen István termékdíj szakértőnek a programban való együttműködő segítségért!

Köszönet Kerekes Lászlóné ny. gazdasági igazgatónak (édesanyánk) a program ÁNYK kapcsolatának beállításáért!

Köszönet Nagy Tamásnak, a termékdíj raktár számítógépes és webes változatának fejlesztéséért!

********
Hibajegyzék:

Adatzárolás
-	hálózati alkalmazás esetében a rendszer nem engedi azt, hogy több felhasználó egyszerre szerkesszen (írjon) egy adott rekordba (adatba)
-	lista javító része valamelyik felhasználó által hosszabb ideig maradt nyitva, vagy sok adatot javít valaki egyszerre. A lista modulok kizárólagosan lefoglalják az adatok legnagyobb részét, ezek addig nem érhetők el, míg szerkesztés alatt állnak.
Javítás: kilépés a listákból és javítási funkciókból, a munkafolyamatok időzítése munkaszervezéssel, kitöltéskor a felhasználó  nyomjon OK-t.

A rekord (még) nem menthető, (próbálja később)!
-	Nem működik a rekord mentési funkció (update)
-	a program saját hibajelzése, mely arra figyelmeztet, hogy a képernyőn lévő adatokat a rendszer nem tudta az adatbázis rekordjába menteni valamilyen okból, pl. zárolás miatt
-	nem menthető a rekord, mert az adatbázis struktúrája eltér a kódban megadott struktúrától
	Javítása: amennyiben ismételten sem mentődik az adat, szinte egészen biztosan a struktúra frissítésének elmaradása az ok. Másolja be a DATA alkönyvtárba az utolsó frissítés DATA alkönyvtár tartalmát, majd futtassa le a GB15REP.EXE programot. A művelet előtt végezzen biztonsági mentést az DSB és DSB állományokról!

Automation error
-	Meghatározatlan, ismétlődő hiba
Javítása: a program teljes újratelepítése, az adatok mentését követően, adatkapcsolatok tesztelése, frissítések beszerzése.

Az adat jelenleg nem menthető! Próbálja újra!
-	Nem működik a rekordmentési funkció (update)
Javítása: frissítések elvégzése, GB15REP.EXE futtatása, tizedes szeparátor ellenőrzése a rendszerben (vessző lehet), LDB kiterjesztésű állományok törlése. Amennyiben ismételten sem mentődik az adat, szinte egészen biztosan a struktúra frissítésének elmaradása az ok. Másolja be a DATA alkönyvtárba az utolsó frissítés DATA alkönyvtár tartalmát, majd futtassa le a GB15REP.EXE programot. A művelet előtt végezzen biztonsági mentést az DSB állományokról!

DAO hibák
-	a program adatbázis-kezelő motorja nem megfelelő verziójú vagy hibás
-	hiányos valamelyik adatbázis tábla tartalma vagy elmaradt az adatbázis frissítés valamelyike
Javítása: DAO 3.5, JET 4.0, Microsoft Data Access Components (MDAC_TYP.EXE) újratelepítése, végső esetben a program újratelepítése az adatok (DSB állományok) mentése után. Frissítések feltelepítése. Az utoljára letöltött szériához tartozó DATA alkönyvtár tartalmának bemásolása után a GB15REP.EXE program lefuttatása a széria adott futtatási feltételei szerint. A művelet előtt az DSB és DSB állományokat menteni kell!

Invalid data source
A hibajelzés általában valamelyik programkomponens sérülését vagy hibáját jelzi. Ebben az esetben adatmentés után a programot újra kell telepíteni.
Előfordulhat hálózati alkalmazás esetében, hogy a program csak meghajtó betűjelének hozzárendelésével működik. Ebben az esetben a kihúzott parancsikont meghajtó betűjelével és elérési útvonallal együtt kell megadni (Path).

Kernel32 error
-	fizikai memória hiba
-	sérült EXE állomány (program)
Javítása: RAM cseréje, EXE kiterjesztésű állomány cseréje

MSJTER35.DLL not found (illetve bármilyen hibajelzés, mely erre az állományra utal)
-	hiányzik ez a DLL állomány
Javítása: másoljuk be a file-t a „Program Files” alkönyvtárba és regisztráljuk azt be a rendszer regisztrációs állományába.

Nem megfelelő adatbázis formátum
-	megsérült az adatbázis, nem megfelelő MS Office szoftver van a gépen (Office 10-12 ajánlott)
Javítása: GB15REP.EXE lefuttatása, végső esetben mentésből adat visszaállítás. MS Office újratelepítése Excel adatimport hiba esetén.

Overflow
-	valamilyen változó hossza, tartománya meghaladja a limitált értéket
Javítása: GB15REP program lefuttatása, a hibához vezető kezelés pontos leírása után a fejlesztők értesítése.

Out of memory
-	kevés a fizikai memória (RAM)
-	nincs elegendő szabad terület a helyi merevlemezen
-	kicsi a lapozó állomány (virtuális memória) mérete (ez összefüggésben lehet a kevés lemezterülettel is)
-	memória hardveres hibája
-	meghatározatlan hálózati hiba (például nagy adatforgalom, kicsi sávszélesség)
Javítása: RAM bővítés, merevlemezen szabad terület biztosítása törléssel, hardveres szerviz, lapozó állomány méretének növelése (legjobb megoldás, ha az MS WINDOWS maga kezeli), hálózati rendszer átvizsgálása, programok egyidejű használatának munkaszervezése.

Object error (bármilyen hibajelzés szövegkörnyezetében)
-	objektum hiba, ami adatbázis táblára vonatkozik – hibás mezőnév vagy hiányzó mező a táblából
Javítása: tábla struktúra javítása adatbázis kezelővel vagy a GB15REP.EXE megfelelő DATA alkönyvtárával a frissítések szerint. Minden esetben előtte értesítse a programozókat! A művelet elvégzése előtt végezzen adatmentést!

Printers error
-	alapnyomtató nincs beállítva
-	nyomtató nincs készenlétben (csatlakozás, papír)
-	nem megfelelő nyomtató van megadva alapnyomtatónak
Javítás: az MS WINDOWS alapnyomtatót állítsa be a Sajátgép (Ez a gép) – Nyomtatók funkcióban

Rendszer erőforrás túllépés
-	a gép fizikai teljesítménye nem elegendő a szoftver adattartalma számára
Javítás: RAM bővítése, merevlemez kapacitásának növelése, nagyobb teljesítményű gép munkába állítása), hálózati rendszer átvizsgálása, programok egyidejű használatának munkaszervezése.

Runtime error
-	adatbázis struktúra eltérés a kódtól (nem történt adatbázis frissítés valamelyik exe kitejesztésű állománnyal párhuzamosan)
-	kódhiba
-	meghatározatlan hálózati hiba
-	kötelező adat hiánya valamilyen hiba miatt (adat és/vagy törzsek hiba, megsérült adatbázis)
-	nem megengedett karakter használata egy lekérdezésnél
Javítása: a feltételezhetően hibás rekord törlése a szerviz funkcióból és az adatok újra felvitele, a törzsek ellenőrzése. Kötelező törzsek: üzemeltető, cikkszám, vámtarifaszám, címzettek, beszállítók. E hiba észlelése esetében kérjük pontosan feljegyezni a hibáig vezető kezelési utat és kérjük, hogy a programfejlesztőket tájékoztatni szíveskedjenek!
Érdemes lefuttatni a rendszerhez mellékelt GB15REP.EXE programot, amennyiben ez nem vezet helyes működéshez, az utoljára letöltött szériához tartozó DATA alkönyvtár tartalmának bemásolása után a GB15REP.EXE program lefuttatása a széria adott futtatási feltételei szerint. A művelet előtt az DSB állományokat menteni kell!
	Meg kell nézni, hogy a helyi merevlemezeken (kliens oldal) is megtörténtek-e az adatbázis (DSB, DSB) frissítések. Ezek az alkönyvtárak lehetnek: Data, Segedlet. A program élő könyvtárának (munkakönyvtár, ahol az adatok ténylegesen vannak) Data alkönyvtár tartalmát kell bemásolni hálózati alkalmazás esetén a helyi gépek fenti alkönyvtáraiba, felülírva azok DSB és DSB kiterjesztésű adatbázisait. A GB15REP.EXE-t hálózaton, szerver oldalon a Szerver gombbal, a klienseken a Kliens gombbal kell lefuttatni!

Runtime error '3343'
Unrecognized database format (Nem megfelelő adatbázis formátum)
-	megsérült az adatbázis
Javítása: GB15REP.EXE lefuttatása, végső esetben mentésből adat visszaállítás vagy a programozó beavatkozása.

System Error
-	rendszer hiba, általában adatbázis sérülést jelez
Javítása: GB15REP.EXE lefuttatása, végső esetben mentésből adat visszaállítás.

Tizedes nem jelenik meg a nyomaton
	- ellenőrizze az operációs rendszerben a területi, nyelvi beállításokat. A tizedes jelnek vesszőn (,) az ezres jelnek pedig szóközön kell állnia! A program alapból az ÁNYK miatt 2 tizedesre kerekít automatikusan!

Telepítő program indul az ikonra kattintáskor
-	az MS Windows valószínűleg a nem használt parancsikonok közé rakta az okmánykitöltő parancsikonját vagy a program parancsikonját törölték, vagy a telepítő licenc parancsikonjának elérési útvonalát megváltoztatták.
Engedje végigfutni a telepítőt és ne törölje le az automatikusan létrejövő parancsikont! A parancsikon képe változtatható, de maga a parancsikont nem szabad törölni! A programtelepítő parancsikonjának mindenképpen a GREENBOX20 alkönyvtárra kell mutatnia az elérési útvonalban!

Unknown error
-	ismeretlen eredetű hiba
Javítása: a program teljes újratelepítése az adatok mentését követően, adatkapcsolatok tesztelése, frissítések beszerzése. Az utoljára letöltött szériához tartozó DATA alkönyvtár tartalmának bemásolása után a GB15REP.EXE program lefuttatása a széria adott futtatási feltételei szerint. A művelet előtt az DSB és DSB állományokat menteni kell!

Ismert, hamarosan javításra kerülő programhibák (BUG)
Szerződésekhez tartozó lapok fejlesztés alatt! Amennyiben a felhasználó hibát talál a futásban, feltétlenül jelezze az a fejlesztők felé a hiba előtti tevékenységének megadásával és a hiba pontos leírásával, esetleg képernyő fotójával (Print Screen elmentve Paint programmal).

SZOLGÁLTATÁSOK

A program frissítéseit – a lemezes postai küldésének hagyományával szakítva – Internet eléréssel lehet napra készen letölteni, amennyiben érvényes licenccel és/vagy karbantartási szerződéssel rendelkezik a felhasználó. A forgalmazók lemezen csak külön kérésre és díjazás ellenében, leggyakrabban havonta egyszer küldenek frissítést, illetve díjazás nélkül kizárólag csak jogszabályváltozás esetében és érvényes szerződéssel. A letöltések weblapja: www.kvtd.hu. A weblap archívumából lehet letölteni a régebbi verziókat és szériákat, illetve az éveknek megfelelő szoftvereket.
Az elektronikus elérés előnye az, hogy a felhasználók mindig a legfrissebb verziót vagy szériát használhatják, a kötelező jogszabálykövetésen felül is. Jogszabálykövetés esetén, amennyiben a felhasználó külön kéri, a változott szoftvert díjazás nélkül küldjük meg egy példányban egyszeri alkalommal.

Díjazás nélküli szolgáltatások
-	telefonos tájékoztatás számítástechnikai-kezelési és informatikai (programkezelés termékdíj tanácsadás nélkül) kérdésekben (a Data Staff Informatikai Bt ügyfélszolgálata vagy informatikus-programozói munkanapokon 8-16 óráig állnak az ügyfelek rendelkezésére. DEMO verzió esetében korlátozott időtartamban, az ügyfél hívások függvényében tudjuk a Help Desk funkciót vállalni, ezért szíves megértésüket kérjük!).
-	programozási hiba javítása a lehetséges legrövidebb időn belül, E-mail-ben vagy telefonon tájékoztatva a felhasználókat. A javított rendszer a www.datastaff.hu vagy www.kvtd.hu weboldalról tölthető le.
-	Helyi hatósági ellenőrzés esetén korlátlan telefonos segítségnyújtás, tájékoztatás.
-	Igény esetén E-mail kapcsolat és tájékoztatás a fejlesztésekről, szériákról

Díjazásos szolgáltatások – a tárgyéves követési díjon belül
-	egyedi fejlesztés, vagy egyedi fejlesztést igénylő jogszabálykövetés miatti verzió- és/vagy szériaváltozás
-	aktuális frissítések letölthetősége megadott internetes elérésről (FTP tárhely biztosítása)
-	oktatás, betanítás
-	szoftver installálása és beállítása a felhasználó gépén
-	egyedi szoftver-fejlesztési igények
-	adatimportok, adatexportok (könyvelési rendszerekből, SAP-ből stb.)
-	FTP kapcsolat igény esetén határozott időtartamra
-	adatbázis javítása
-	hibaelhárítás kiszállással
-	hibaelhárítás elektronikus adatjavítással (E-mail vagy FTP-re küldött adatbázisok), szükség esetén informatikai és termékdíjas szakmai javítással
-	terminál szerver beállítása
-	hatósági ellenőrzés esetében személyes fejlesztői jelenlét
-	termékdíj szakértő igénybe vétele
-	hardver beállítása
A Data Staff Informatikai Bt nem rendelkezik hagyományos értelemben vett ügyfélszolgálattal! Az ügyfélszolgálatot maga az informatikus-programozó látja el. Mivel az informatikus-programozók munkájuk legnagyobb részét nem irodához kötve végzik, az ügyfélszolgálat irodához köthető díjazásos szolgáltatásait (pl. adatküldés után javítás stb.) szoftver-karbantartási szerződéssel nem rendelkező cégek esetében csak 1-15 munkanapon belül tudja a Data Staff Bt elvégezni! Az informatikus-programozói ügyfélszolgálatot, a Help Desk szolgáltatást kizárólag a megadott mobiltelefon számon lehet igénybe venni (+36 30 9 672 688)!

Szerződéses informatikai szolgáltatások (havi átalánydíj, karbantartási szerződés)
-	jogszabálykövetés miatt verzió- vagy széria frissítése külön díjazás nélkül
-	E-mail rendszeren keresztül elküldött tömörített adatbázis konzisztencia vizsgálata, adatbázis visszaküldése (kizárólag informatikai vizsgálat), tájékoztatás vagy javaslat a hibajavításra.
-	szoftver ellenőrzés, beállítások megadott időszakonként
-	szoftverkarbantartás adatjavítással díjazás nélkül vagy jelentős díjkedvezménnyel a munkától függően külön megállapodás szerint (kedvezmény 50-100%)
-	szoftver hardveres környezetének rendszerkarbantartása, illetve együttműködés a helyi informatikai rendszergazdával
-	állandó szoftverfrissítés a jogszabálykövetéstől is függetlenül (legújabb verziók azonnali megküldése saját adatbázis teszt után), egyes Data Staff szoftverek térítésmentes vagy kedvezményes használatára jog a szerződés időtartama alatt megállapodás szerint
-	egyszerűbb programozási feladatok külön díjazás nélkül szükség esetén helyszíni programozással és aktiválással, megegyezés szerint vagy jelentős díjkedvezménnyel (legalább 50% kedvezmény)
-	bonyolultabb feldolgozások elkészítése külső programozással jelentős díjkedvezménnyel (legalább 30 % kedvezmény)
-	adatbázismentés és archiválás cégünknél történő tárolással 5 év megőrzéssel
-	informatikai telefonügyelet munkanapokon külön erre a célra megadott telefonszámon (18 órától 22 óráig), e-mail elérhetőség több címen, munkaszüneti- és ünnepnapokon üzenetrögzítő és FAX, amíg munkatársunk nem elérhető, igény esetén külön telefonos készenlét egyedi esetekre
-	állandó elektronikus kapcsolat e-mail vagy FTP szerveren a szerződés időtartama alatt, informatikai és adatlogikai adatjavítással (elektronikus-szoftverszerviz)
-	informatikai szaktanácsadás, rendszerterv, adatbázis terv más rendszerekkel való kapcsolat esetén
-	a szerződéses kiszállás ideje alatt maximum 2 óra oktatás és betanítás a programkezeléssel kapcsolatban díjmentesen (termékdíj oktatás nem)
-	szervezett oktatás esetében jelentős díjkedvezmény (legalább 30%)
-	hatósági ellenőrzés esetében személyes fejlesztői jelenlét

	A programozási munkálatok a GREENBOX20 programra és annak kiegészítő szoftvereire vonatkoznak!

Referencia cég esetében külön megállapodásban rögzítjük a díjazás nélküli szolgáltatásokat.

Nevek, elérhetőség (Nem telefonos segítségnyújtás!):
Kerekes Annamária üzletvezető, termékmanager:
			Mobil: 	+36-30/2-032-110
		Telefon:	76/814-371
			E-mail:	kerekes.annamaria@datastaff.hu
			Levélcím: H-6000 Kecskemét, Szabó Kálmán utca 9.

Kerekes László Zoltán  informatikus, programozó:
Mobil: 	+36-30/9-672-688 (munkanapokon 8-16-ig, munkaszüneti- és ünnepnapokon 11-12 óráig eseti elérés)
			Telefon:	76/814-371 (csak munkanapokon 8-16 óráig)
			E-mail:	iroda@datastaff.hu

		Data Staff Informatikai Bt. ügyfélszolgálati üzenetrögzítője, elektronikus levélcíme, postai címe, Weblapja:
			Telefon: +36-76/814-371 (munkanapokon 8-16 óráig)
			E-mail: info@datastaff.hu
			Levélcím: H-6000 Kecskemét, Szabó Kálmán utca 9.
			Informatikai ügyfélszolgálat vezetője: Kerekes Annamária üzletvezető, termék manager
			FTP (frissítésekhez): www.datastaff.hu
			Weblap: www.mikrotools.hu
			KVTD weblap, DEMO-k, frissítések: www.kvtd.hu
			Frissítések elérhetősége: www.kvtd.hu GBUpdate.rar letöltésével a Frissítések menüből
			Telepítő elérhetősége: www.kvtd.hu

Help Desk telefonos segítségnyújtás munkanapokon 8-16 óráig:
			Kerekes László Zoltán informatikus, programozó
			Mobil: +36-30/9-672-688
			E-mail: greenbox@datastaff.hu

Hibajelzés telefonos felvétele ügyintézővel munkanapokon 8-16 óráig:
			Telefon:	76/814-371 (csak munkanapokon 8-16 óráig)

A programhoz cégünk nem szolgáltat folyamatos díjazás nélküli ügyfélszolgálatot (Help Desk), csak követési díj vagy rendszer- illetve szoftver-karbantartási szerződés esetében!

A program jogszabálykövetését és folyamatos fejlesztését a használati jog vásárlási ára nem tartalmazza! 2010 január 1-től minden jogszabályt követő szoftverünknek éves követési díja van! A minden felhasználó által is használható fejlesztések díját a jogszabály-követési díj magába foglalja! Az olyan egyedi kéréseket, melyeket más felhasználók nem vesznek igénybe vagy nem tartozik a szoftver fejlesztési tervébe, külön díjazásért vállalja a fejlesztő! A díjazást a munka jellegétől függően egyedileg állapítja meg a programozó cég.

Az opcionális modulok, programcsaládok (VámSol, MikroTools, Vám-Tools, KVTD, LATUS, Exagoga) és integrált szoftverek (hálózati telepítő, interfészek, egyszerűsített raktári rendszerek, anyagnormás (receptúrás) raktári rendszerek, munkalap, tartozáskövető, irattári nyilvántartó, házipénztár, digitális iratmegsemmisítő, mentő-adatküldő, vámraktárak, vámraktári előrögzítő és zárókészlet kezelő, ÁFA raktár, TC garanciakezelő, határidőnapló, Intrastat és adatzáró programja, KEA adatküldő, ügyfélnyilvántartó, útnyilvántartó, ISO raktárkezelő, bornyilvántartó analitika, határidőnapló, okmánykitöltő és elektronikus vámrendszerek, partnernyilvántartó-CRM, környezetvédelmi termékdíj nyilvántartó és bevalló és ennek webes felülete, termékdíj raktár rendszer, logisztikai modul, késedelmi kamat nyilvántartó, árukövető és EKÁER bejelentő rendszer, egyedileg fejlesztett weblapok) nem részei az alapprogramnak, azokat külön kell megvásárolni! A modulok használata díjazás nélkül kizárólag érvényes rendszer- és/vagy szoftver-karbantartási szerződéssel rendelkező ügyfeleink számára érhető el abban az esetben, ha ehhez a programtulajdonosok hozzájárulnak (DS beállítás, jelleg)! A modulok kizárólag dátumkorlátozással használhatók az érvényes karbantartási szerződés alatt, melyet a fejlesztők állítanak be általában havonta. A szerződés és/vagy a dátumkorlátozás lejárta után a modulok nem használhatók, de meg lehet vásárolni, megvásárlás esetében dátumkorlátozás nincs, illetve egy elvi korlát létezik az operációs rendszer támogatása miatt, ami minimum 20 év! Külön szerződés hiányában az általános fejlesztésekért és a jogszabályváltozások felprogramozásáért is fizetni kell, amennyiben a felhasználó kéri az újabb szoftver-változatot! A díjazás nélküli igény és használat nem vonatkozik az egyedi fejlesztési igényekre! Egyedi fejlesztések kizárólag akkor történhetnek térítésmentesen, ha azok az összes többi felhasználó számára is folyamatosan használhatók, vagy a fejlesztés nem hátráltat, akadályoz más munkát!

Fogalmak:
Adatbázis = DSB kiterjesztésű állomány, mely a táblákat tartalmazza
Adatbázis struktúramódosítás =	a GB15REP.EXE végzi el, a mellékelt DATA alkönyvtár séma tartalma szerint. A DATA alkönyvtár adja az aktív raktárak struktúra sémáját, adatokat nem tartalmaz.
Adatbázis tükör = a DATA alkönyvtár tartalma, mely üres táblákat tartalmaz a struktúra módosításához (GB15REP futtatásához)
Árva rekord = olyan, a kitároláshoz tartozó fejadat, mely nem tartalmaz tételadatokat
Basic = alapprogram opciók és egyedi fejlesztések nélkül (ún. dobozos termék)
Be-oldal = a verzióktól függően betárolás, behozatal, bevétel vagy raktári bevétel
Centrum = program meghatározott opciókkal (pl. MikroTools modulokkal)
DATA alkönyvtár = a programok adatbázis tükre, melyet a replikátor (GB15REP) frissítéskor mintának használ. Szigorúan tilos ebben az alkönyvtárban adatokat tárolni! A tárolás kezelői hibának minősül, súlyos adatvesztést okozhat, melyért a fejlesztők és forgalmazók semmilyen felelősséget sem vállalnak!
DSB = adatbázis állomány kiterjesztése (NÉV.DSB)
DS = alapprogram teljes funkcionalitással hatályos karbantartási szerződés alatt dátum korlátokkal
DS rendszerek = a Data Staff által fejlesztett és forgalmazott programok
Fejadat = egy önálló adat, mely csoportot képezve tartalmaz további adatokat, ezek a tételadatok
Global = a teljes MikroTools rendszer és egyedi fejlesztések
Gomb = a képernyőn az egér bal gombjával egyszer megnyomható ábra, mely parancsot hajt végre
Help Desk = telefonon történő szoftverkezelési segítségnyújtás, igény esetén díjazásos szakértői tanácsadás
ID= egyedi azonosító rövid jelzése
Interfész = programok közötti adatkapcsolati rendszer, különálló vagy beépített program
Index = sorba rendezés valamilyen feltétel alapján vagy egy kijelölt adatmező szerint
Kék gomb= olyan felirat, melyre klikkelve az egér bal gombjával, gombként viselkedik. Minden esetben kék alapon fehér betűkkel szöveg, relációs jel között.
Ki-oldal = a verzióktól függően kitárolás, kivitel, kiadás vagy raktári kivétel, raktári kivét
Kulcs állományok = DSREG.DSB és DSREG2.DSB állományok
Lap = a beviteli képernyőfelület, a teljes rekord, adatbeviteli képernyő, felhasználói felület, munkaterület a képernyőn
Interaktív =	külsőleg beállítandó, felprogramozható tábla, ami előre kitöltve kerül a rendszerbe további feldolgozás céljából
Menü = több funkciót magába foglaló legördülő képernyő elem, tulajdonképpen gombok logikai halmaza, melyet az egér bal gombjával lehet használatba venni. Lenyomása parancsot hajt végre a programban.
MikroTools = a Data Staff cég mikro- és kisvállalkozások tevékenységeit segítő programrendszere, melynek moduljai együttesen és külön is használhatók. Ezek: okmánykitöltő-számlázó, raktár, házipénztár, munkalap nyilvántartó, tartozás-nyilvántartó, út- és jármű nyilvántartó, ügyfélnyilvántartó, iratnyilvántartó, digitális iratmegsemmisítő, határidőnapló, adatbázis archiváló-tömörítő. Kiegészíthető még vámrendszerrel, Intrastattal. Weblap: www.mikrotools.hu
Nyomtatás cache = a SolarisC-EU rendszerek a nyomtatások feldolgozását egy fixen megadott helyen (tár) végzik el, ez a C:\GREENBOX20\Printapps alkönyvtár lehet a verzióktól függően. Az alkönyvtár tartalmát minden frissítéskor a DATA tartalmával kell felülírni!
Nyomtatási kép = a képernyőn megjelenő nyomtatási forma, lap, előnézet, ahogy az majd a nyomtatón megjelenik. Ellenőrizhető a nyomtatás eredménye, mielőtt azt indítanánk.
Opció = kiegészítés, kiegészítő program
Próbaszéria= olyan széria, melyet speciális esetben úgy kell adott felhasználónak szolgáltatni, hogy az nem ment át a Data Staff Bt informatikai és szakértői programtesztjén. Ebben az esetben működéséért a programfejlesztő és a forgalmazó nem vállal felelősséget! A széria jelzése a kézikönyv első oldalának jobb felső sarkában, illetve a főmenü felületén található meg, GBX formában, ahol X a sorozatszám. A mellette megjelenő „Próba” szó jelzi a teszteletlen és fejlesztés alatt lévő szériát.
	Regisztrációs kulcs = a SolarisX és Terra14 rendszerek Demo változatának élesre állításához szükséges kód, melyet a programot forgalmazók adnak meg. A kódot a felhasználó nem változtathatja meg!
	Regisztrációs adat = a GREENBOX20 rendszer bejegyzett felhasználói kódja, melyet a programot forgalmazó Data Staff Bt ad meg állomány formájában a helyszínen, lemezen vagy e-mail-en keresztül.
	Regisztrációs adatbázisok = a DSREG.DSB és a DSREG2.DSB állományok, melyek a regisztrációt végzik, tartalmazzák
Rekord = adott tábla egy egységnyi információit tartalmazó halmaza (maga az adat tétele, pl. egy lap egy sora)
Soros keresés = az adatot onnan kezdi keresni, ahol éppen áll a táblában a rekordmutató. Az egész adatbázisban végig keres. Előnye az, hogy egyesével kikeresi az összes azonos feltételnek megfelelő adatot.
SolarisC-EU =	vámraktári nyilvántartó rendszerek program, több fajtája van forgalomban illetve fejlesztés alatt (SolarisCustoms 3 vámraktár, SolarisCustomsH 3 vámraktár, SolarisCEU vámraktár, SolarisCKEU vámraktári segédprogram, SolarisStat Intrastat). A felhasználók csak Solaris programként használják a fogalomban.
SQL = strukturált lekérdező nyelv, adatbázis rendszer. Ezt a nyelvet használják a DS rendszerek a lekérdezésekhez, adatkezelésekhez. 
Szériaszám= a Data Staff Informatikai Bt. programjait verziószámokkal és adott verzión belül szériaszámokkal jelöli a programmódosításokat illetve frissítéseket. A cég a hagyományoktól eltérően nem hosszabb távon belül fejleszti rendszereit, hanem a felhasználók gyorsabb speciális igényeinek kielégítése miatt több rövidebb időintervallumon belül is piacra dobja a fejlesztett programváltozatokat, kielégítve ezzel az esetleges egyedi igényeket is. A GREENBOX20 szériaszáma GBX, ahol X a sorozatszám.
Tábla = adatok táblázatos megjelenítése vagy az adatbázis egy adott táblája vagy MS Excel tábla XLSX kiterjesztéssel
Tételadat = az egy darab fejadat alá logikailag tartozó további önálló adatok
VámSol =	olyan, három cég közös megállapodásából létrehozott vámnyilvántartó és feldolgozó integrált adatrendszer, mely két különálló programból állt. Az EV2002 okmánykitöltő programból, mely a Kopint Datorg Rt tulajdona volt, valamint a SolarisC és/vagy SolarisCH rendszerekből, mely a Fekete és Fia Kft és a Data Staff Informatikai Bt tulajdona. A két program között interfész kapcsolat van kialakítva, melyen keresztül oda-vissza lehetséges az adatok mozgása. A programok HelpDesk funkcióit a három cég együttesen, munkamegosztás rendszerben látta el. Az informatikai technikai jellegű szolgáltatások nem tartoznak a HelpDesk funkciók alá! A VámSol rendszerek forgalmazása 2007. szeptember 1-től az állami tulajdonú Kopint Datorg ZRt egyoldalú és előre nem egyeztetett tisztességtelen szerződésbontásával, partnereink címét a konkurenciának beleegyezésünk és tudtunk nélkül leadva véget ért! Az EV2002 szoftvert tájékoztatásunk nélkül kivonták a forgalomból.
Vám-Tools = A VámSol rendszert felváltó egységes vámrendszer, mely a Data Staff Bt és a Fekete és Fia Kft. Közös szellemi tulajdona. A Fekete és Fia Kft. 2010-től nem vesz részt a szoftver fejlesztésében és szakmai támogatásában, erről szóban értesítette a Data Staff Bt-t.
Verziószám = a Data Staff Informatikai Bt. egy adott program jelentős fejlesztését, átírását vagy bővítését verziószámokkal jelöli. Az egyes verziók kizárólag felfelé kompatibilisek egymással!

MINDEN JOG FENNTARTVA (ALL RIGHTS RESERVED)!

A SZOFTVER, A MODULOK (DS, VÁMSOL, MIKROTOOLS, VÁM-TOOLS, INTERFÉSZEK, KVTD, K&TDATASYSTEMS STB.), AZ IMPLEMENTÁCIÓ, A MŰKÖDÉSI LOGIKA, A FORMA, A DIZÁJN, A KÉZIKÖNYV ÉS EGYÉB, A SZOFTVERHEZ KAPCSOLÓDÓ DOKUMENTÁCIÓ ÉS AZ ADATBÁZIS STRUKTÚRA SZERZŐI JOGVÉDELEM ALATT ÁLL!  A SZOFTVER VAGY TELEPÍTŐJÉNEK VISSZAFEJTÉSE, MÁSOLÁSA, SOKSZOROSÍTÁSA, FORGALMAZÁSA, ELADÁSA A DATA STAFF INFORMATIKAI BT. ÍRÁSOS BELEEGYEZÉSE NÉLKÜL SZIGORÚAN TILOS!  A TELEPÍTŐ VAGY A SZOFTVER HARMADIK SZEMÉLYNEK NEM ADHATÓ ÁT! A SZOFTVER EGY PÉLDÁNYA EGY GÉPEN HASZNÁLHATÓ KIZÁRÓLAG, KIVÉVE HÁLÓZATI VERZIÓ ESETÉBEN! EGY LICENC EGY REGISZTRÁLT FELHASZNÁLÓRA (ÜZEMELTETŐ, SZERZŐDŐ FÉL) VONATKOZIK!

Érvényes licenc együttes feltételei:
-	Vásárláskor a forgalmazótól (Data Staff Informatikai Bt. vagy megbízottja) kiállított érvényes számla
-	Érvényes regisztrációs kulcsok, állományok
-	Data Staff Informatikai Bt telepítése esetén telepítési és szoftver átadási jegyzőkönyvek, valamint teljesítésigazolás (munkalap)
-	Egyedi fejlesztés esetében érvényes megrendelő és/vagy szerződés, számla
-	Szoftverkarbantartás és/vagy rendszer-karbantartási szerződés ideje alatt érvényes DS jelleg (dátumkorlát)

A szoftver folyamatos fejlesztésének jogát a licenc tulajdonosa fenntartja!